Minuri/sinhala-corpus-wikipedia huggingface dataset:
උයින්යෝවරියන් නේඋයිවොන් වෙත අනුයුක්ත කළ ද, ඔවුන්ගේ පූර්වජයන් ගිසෙංවරියෝ වූහ
උයින්යෝ පද්ධතිය මුලින්ම ස්ථාපනය කරන ලද්දේ තේජොං රජ සමයේ ය
එයට හේතුව එකල කොන්ෆියුසියානුවාදයේ පැවති දැඩි නේඊබොප් (ලිංගික විසංගමන) ප්‍රතිපත්තිය නිසා රෝගී වූ අගබිසෝවරුන්, උපබිසෝවරුන් සහ ගුංන්යෝවරියන් පිරිමි වෙදැදුරන්ගේ සහාය ලබා ගැනීමට වඩා මිය යාම සැපතක් යැයි සිතූ නිසායි
මේ හේතුවෙන් රාජ්‍ය කාර්යාල සහ ගබඩාවල සිටි වහල් දැරියන්හට නාඩි බැලීම, කටු චිකිත්සාව වැනි විවිධ වෛද්‍ය පුහුණු ලබා දෙන ලදී
මෙම ස්ත්‍රීන් නූගත් චොන්මින් පන්තියට අයත් වූ නිසා මෙම උයින්යෝ පද්ධතිය එතරම් සාර්ථක වූයේ නැත
යොන්සන්ගුන් රජ සමයේ ඕනෑම රජයේ කාර්යාලයක් උත්සවයක් පැවති විට, ගිසෙංවරියන් ලෙස හැඩගැන් වූ උයින්යෝවරියනට එයට සහභාගී වීමට නියෝග කෙරිණි
මෙම පද්ධතිය රාජවංශයේ අවසානය දක්වාම පැවති අතර ගෝජොං රජුගේ සමයේ උයින්යෝවරියන් 80ක් පමණ සේවය කර ඇත
බටහිර වෛධයවරුන් රාජ මාලිගයට ඇතුළු වූ පසු මෙම උයින්යෝ පද්ධතිය වියැකී ගියේ ය
ගුංන්යෝගේ භූමිකාව 

ගුංන්යෝවරියන් රාජකීය පෞද්ගලික දිවිය සඳහා උපකාරී වූ සුඛෝපභෝගී වහලියන් ලෙස ද අර්ථ දැක්විය හැක
ඔවුන් වස්ත්‍ර, මුළුතැන්ගෙය, ගෘහ පාලනය වැනි විවිධ අංශ සඳහා යෙදවිණි
එවැනි අංශ අතර ජිමිල් ("අති අභ්‍යන්තර ගෘහය", රාජකීයයන් අසලින් රැඳී සිටීම), චිම්බං (මැහුම් අංශය), සුබං (ගෙත්තම් අංශය), සෝජුබං ද්විත්වය වූ
නේසෝජොබං සහ ඊසෝජුබං (එකක් දිනපතා ආහාර පිළියෙල කිරීම සඳහා සහ අනෙක් උත්සව සඳහා ආහාර පිළියෙල කිරීම භාරව පැවති), සෙංග්වාබං (අතුරුපස අංශය), සහ සෙදප්බං (රෙදි සේදුම් අංශය) යන අංශ ප්‍රධාන විය
ඉහත ප්‍රධාන අංශ 7ට අමතරව, තවත් අංශ 4ක් පැවතිණි
සෙසුගන් (洗手間, රජු සහ අගබිසවගේ සේදුම් සහ ස්නාන කටයුතු භාර අංශය), තොඑසොංගන් (退膳間
ආහාර සැකසුම් කුටිය), බොගිචෝ (僕伊處, ගිනි දැල්වීමේ අංශය), ද්‍යුංචොක්බං (燈燭房 ලන්තෑරුම් සහ ඉටිපන්දම් ආලෝක අංශය)
ගුංන්යෝ සමාජය තුළ ඉහළම පිළිගැනීම හිමි වූ ජිමිල් නාඉන් සිය ස්වාමි දියණිය සඳහා පෞද්ගලික සේවිකාවක් ලෙස ක්‍රියාකළා ය
චිම්බං, සහ සුබංහි සේවය කළ නාඉන්වරියෝ (සහායක පාලිකාවන්) මසන්නියන් පෙස කටයුතු කළහ
සෝජුබං සහ සෙංග්වාබංහි සේවය කළ නාඉන් මුළුතැන්ගෙයි සේවිකාවන් ලෙස කටයුතු කරන ලදී
සෙදාප්බං මලින් රෙදි සේදීම මෙහෙයවන ලදී
මෙකල බොහෝ සාමාන්‍ය පවුල්වල වහල් ස්ත්‍රීන් විසින් සාමාන්‍යයෙන් පිරිසිදු කිරීම සිදු කළ නමුත් ඇඳුම් මැදීම සහ සෝදන රෙදිපිළිවලට පහර දී ඒවා සුමට කිරීම සිදු කළේ පළපුරුදු ගෘහණියන් විසිනි
ජිමිල් නාඉන් හට ඉහළම සමාජ තත්ත්වය හිමි වූ අතර, චිම්බං සහ සුබං හි නාඉන්වරියන්ගේ තත්ත්වය එයට පසුපසින් විය
ඔවුනට යැංබැන් ස්ත්‍රීන් මෙන් චිමා (විශාල සායක්) ඇඳීමට සිදු විය
එසේම ඒප්‍රනයක් නොඇඳ ඒ වෙනුවට එය පහළට දිගට වැටෙන පරිදි ඇඳීමට අවසර හිමි විය
බිමක හෝ කාමරයක සේවය කළ නිසා මෙම නාඉන්වරියනට සෝජුබං, සහ සේදාප්බං නාඉන්වරියන් මෙන් සිය සාය හැකිලීමට අවශ්‍ය නොවී ය
සෙසු අංශවල නාඉන්වරියෝ සිය සාය අකුලා ඒප්‍රනයක් පැළඳූහ
එසේම මුල් අංශ තුනට පමණක් '‍'සෙංගක්සිවරියන් (생각시, "සෙං" හෝ "සයාං" යනුවෙන් හැඳින් වූ කොණ්ඩා මෝස්තරයක් සහිත ලාබාල නාඉන්වරියකි) හිමි විය
සෙසු අංශවල ලාබාල නාඉන්වරියනට සිය කෙස්කලඹ සෙං පරිදි බැඳීමට අවසර නොතිබූ අතර ඔවුනට එයට දිගට ගෙතීමට සිදු විය
ගුංන්යෝගේ නිලය 
ගුංන්යෝ සමාජයේ පරිපාලනය සිදුකරන ලද්දේ ගුංන්යෝ කණ්ඩායමේ ප්‍රධානියා, සහ සිය රැකියාවේ වැදගත්කම අනුව විශේෂ වරප්‍රසාද හිමි වූ සංගුංවරියන් විසිනි
ජේජො සංගුං (提調尙宮), හෙවත් ක්‍යුන්බැං සංගුං ගුංන්‍යෝවරියන් අතුරින් ජ්‍යෙෂ්ඨතමයා වූ අතර ඇය විසින් රජුගේ නියෝග භාරගැනීම සහ අගබිසවගේ මාලිගයේ කටයුතු සංවිධානය කිරීම සිදු කරන ලදී
එකල ඔවුනට දේශපාලන බලය ද හිමි විය
බුජේජො සංගුං හෙවත් අරිගෝ සංගුං (阿里庫) අගබිසවගේ මාලිගයේ ගබඩාවන්හි භාණ්ඩ භාරව සිටියා ය
ජිමිල් සංගුං හෙවත්  දේර්යොං සංගුං විසින් රජු ආසන්නයේ රැඳී සිටින ලදී
බොමෝ සංගුං කුමාරවරුන් සහ කුමරියන් රැකබලා ගත් අතර, ඔවුන් අතුරින් කිරුළහිමි කුමරුන් රැකබලා ගත් තැනැත්තියට විශාල බලයක් හිමි විය
සින්යෝ සංගුංවරියන් ජාතික තේ උත්සවයක් හෝ භෝජන සංග්‍රහයක් පැවැත්වෙන විට රජුට, අගබිසවට සහ මව්බිසවට සහාය වන ලදී
එසේම ඔවුන් විසින් ජිමිල් සංගුංගේ පොත් සහ ලේඛන කළමනාකරණය කිරීම සිදු කරන ලදී
එසේම ඔවුහු ගෝක්‍යුප් (විලාපනැගීම සහ හඬ නගා කෑගැසීම) සිදු කරන ලදී
ගම්චල් සංගුං විසින් ගුංන්යෝවරියනට ත්‍යාග පිරිනැමීම සහ දඬුවම් දීම සිදුකරන ලද අතර පරිපාලන නිලධාරිණියන් ලෙස කටයුතු කළ ඔවුනට සෙසු ගුංන්යෝවරියන්ගේ ගෞරවය හිමි විය
රජු‍ගේ ප්‍රසාදය දිනූ ගුංන්යෝවරියනට සිය දේශපාලන බලය වැඩි කරගනිමින් සිය තත්ත්වය වැඩිදියුණු කරගත හැකි විය
මාලිග ස්ත්‍රීන් අගබිසවගේ යටත්වැසියන් වූ අතර ඔවුන්ගේ තත්ත්වය රාජකීය උපබිසෝවරුනට (නේ-ග්වන් 내관) වඩා පහළින් විය
ගුංන්යෝවරියන්ගේ තත්ත්වය සැලකූ විට 5වන මට්ටමට ළඟාවන ගුංන්යෝවරිය උසස්ම තැනැත්තිය වූ අතර සාමාන්‍යයෙන් ඔවුන් සිය දිවිය අරඹන්නේ 9වන මට්ටමේ සිට ය
මාලිග ස්ත්‍රීන් (පාලිකාවන්) සඳහා මට්ටම් 5ක් පැවති අතර ඒ සෑම මට්ටමක්ම නැවත කොටස් දෙකකට බෙදිණි
පස්වන මට්ටම ඉහළ - රාජකීය උපබිසව (සං-ගුං 상궁) රජු සමග ලිංගික සම්බන්ධයක් පැවති විශේෂ ස්ත්‍රියකි
ඇයගේ පත්කිරීම ප්‍රකාශයට පත් කළේ අගබිසව විසිනුයි
පස්වන මට්ටම පහළ - පළමු මාලිග ස්ත්‍රිය (රාජකීය/අගබිසවගේ ලේකම්වරිය තනතුර උසුලන)
සං-බොක් (상복) සහ සං-ෂික් (상식)
 හයවන මට්ටම ඉහළ - ප්‍රධාන මාලිග ස්ත්‍රිය (රාජකීය මුළුතැන්ගෙයි ප්‍රධාන පාලිකාව වැනි)
සං-චිම් (상침) සහ සං-ගොං (상공) 
 හයවන මට්ටම පහළ - සං-ජොං (상정) සහ සං-ගි (상기)
 හත්වන මට්ටම ඉහළ - ප්‍රමුඛ මාලිග ස්ත්‍රිය (විශේෂ කටයුතු භාර)
චොන්-බින් (전빈), චොන්-උයි (전의) සහ චොන්-සොන් (전선) 
 හත්වන මට්ටම පහළ - ජොන්-සොල් (전설), ජොන්-ජේ (전제) සහ ජොන්-ඉයොන් (전언)
 අටවන මට්ටම ඉහළ - ජොන්-චන් (전찬), ජොන්-ෂික් (전식) සහ ජොන්-යක් (전약) 
 අටවන මට්ටම පහළ - ජොන්-ද්‍යුං (전등), ජොන්-චේ (전채) සහ ජොන්-ජොං (전정)
 නවවන මට්ටම ඉහළ - ජු-ගුං (주궁), ජුං-සං (주상) සහ ජු-ගක් (주각) 
 නවවන මට්ටම පහළ - ජු-බ්යොන්-චි (주변치), ජු-චි (주치), ජු-ඌ (주우) සහ ජු-බ්යොන්-ගුං (주변궁)

‍මෙම මාලිග ස්ත්‍රීන් යටතේ පහළ මට්ටමැති පරිවාර කතුන් (පාලිකා අපේක්ෂිකාවන්), සේවිකාවන් සහ වහල් ස්ත්‍රීන් පාලනය විණි
ගුංන්යෝ සංඛ්‍යාව 
සම්පූර්ණ ගුංන්යෝවරියන් සංඛ්‍යාවට රජු වාසය කළ ප්‍රධාන මාලිගයේ වූ ගුංන්යෝවරියන් මෙන්ම ‍ජෙසාගුං, එනම් ජෙසාමාලිග, (පූරවජයන් සඳහා ගරුසැලකිලි ලෙස) සහ බ්යොල්ගුං, (ඈඳුණු මාලිගා) ආදී ස්ථානවල සේවය කළ තැනැත්තියන් ද අයත් විය
ප්‍රධාන මාලිගයේ සේවය කළ ගුංන්යෝවරියන් විසින් ඈඳුණු මාලිගාවල සේවය කළ අයට අවමන් කළ අතර, ඔවුන්ව අමතන ලද්දේ ගුංගොට් (මාලිගයේ කෙනා) ලෙස ය
ප්‍රධාන මාලිගය තුළ රජුගේ ගෘහය ස්වාධීනව පාලනය වූ අතර රජුගේ, අගබිසවගේ, සහ මව්බිසවගේ ගෘහයන්හි සේවය කළේ සමාන ගුංන්යෝ පිරිසකි
සම්පූර්ණ ගුංන්යෝ සංඛ්‍යාව 90ක් වන්නට ඇතැයි සැලකේ. ඉහත සෑම නවාතැනකම විස්සේ සිට විසි හත දක්වා වූ ජිමිල් නාඉන්වරියන් පිරිසක් සේවය කර ඇත
සෙසු ස්ථානවල පහළොවේ සිට විස්ස දක්වා වූ පිරිසක් සිටින්නට ඇතැයි විශ්වාස කෙරේ
කාලයත් සමග මොවුන්ගේ සංඛ්‍යාව වෙනස් විය මාලිගයේ සිදුවීම් අනුව ඔවුන්ගේ සංඛ්‍යාව අඩු හෝ වැඩි විය
ජොසොන් රාජවංශයේ මුල් කාලයේ ගුංන්යෝවරියන් විශාල සංඛ්‍යාවක් සිට නැත
කාලයත් සමය එය වැඩිවිණි
සියොංජොං රජ සමයේ (1469–1494), මාලිගයේ සේවය කළ සම්පූර්ණ ගුංන්යෝවරියන් සංඛ්‍යාව 105ක් වූ අතර ඉන් 29ක් පෙර සිටි රජුගේ මව සඳහාත්, 27ක් වැන්දඹු අගබිසව සඳහාත්, 49ක් රජුගේ ගෘහය සඳහාත් යෙදවිණි
ගෝජොං රජ සමයේ (1863–1907) සිටි සම්පූර්ණ ගුංන්යෝ සංඛ්‍යාව 480ට ළඟා විය
ඉන් 100ක් රජුගේ ගෘහය සඳහා ද, 100ක් මව්බිසවගේ ගෘහය සඳහා ද, 100ක් අගබිසව සඳහා ද, 60ක් කිරුළහිමි කුමරු සඳහා ද, 40ක් කිරුළහිමි කුමරුගේ බිසව සඳහා ද, 50ක් අනුප්‍රාප්තික කුමරුගේ පුත්‍රයා වූ සෙසොන් සඳහා ද, 30ක් සෙසොන්ගේ බිරිඳ සඳහා ද යෙදවිණි
රැකියාවෙහි නියුතු කාලය සහ වැටුප 
මාලිගයට ඇතුළු කරගැනීමෙන් පසු සියලු ගුංන්යෝවරියෝ මාලිගය හැරයන තෙක්ම මාලිගයේ සේවයට බැඳී සිටිති
වරක් සේවයට ඇතුළු වූ පසුව ඇයට සමහර විශේෂ අවස්ථාවලදී හැර මුළු ජීවිත කාලයම මාලිගය තුළ ගෙවීමට සිදු වේ
රජු සහ රජුගේ ළඟම පවුලේ සාමාජිකයන් හැර සෙසු සියල්ලන්ට, රජුගේ උපබිසෝවරුනට පවා මාලිගය තුළ මිය යා නොහැකි විය
එම නිසා ගුංන්යෝවරියක් මහලු හෝ රෝගී වූ විට ඔවුනට මාලිගය හැර දා යා යුතු විය
මීට අමතරව ගුංන්යෝවරියන් මාලිගයේ සේවයෙන් නිදහස් වූ තවත් අවස්ථා ද පැවතිණි
සිය ප්‍රධානියා රෝගී විට, හෝ නියං තත්ත්ව පැමිණි විට ස්වභාවික විපත සංසිඳුවීමට ගුංන්යෝවරියන් ස්වල්ප දෙනෙක් සේවයෙන් නිදහස් කෙරිණි
පසුව සඳහන් කළ කාරණය මත නිදහස් කළ ගුංන්යෝවරියකට නීති කිහිපයක්ම පණවන ලදී
ඒ අතර විවාහවීම තහනම් විය
එම නීති කඩකළහොත් දැඩි දඬුවම් පමුණුවනු ලැබිණි
එම නිසා ගුංන්යෝ ගතකළේ පිටත ජීවිතයෙන් බොහෝ හුදකලා දිවියකි
ඔවුනට සේවයෙන් නිදහස් වූ අවස්ථාවල දී හැර පුරුෂයන් මෙන්ම ස්ත්‍රීන් සමග ද, සම්බන්ධතා පැවැත්වීම තහනම් විය
ජොසොන් රාජවංශ සමයේ අඥාත කර්තෘවරයකු විසින් ලියන ලද උන්යොංජොන් (雲英傳) නැමැති නවකතාව තුළ ගුංන්යෝ දිවිය නිරූපණය කොට ඇත
ගුංන්යෝ'' හට සිය වේතනය වශයෙන් නිලය අනුව මාසික වැටුපක් සහ ජීවත් වීමට අවශ්‍ය දෑ සපයන ලදී
නමුත් එම මුදල නිශ්චිත අගයයක් නොවී ය
එය එම කාලයේ ආර්ථික තත්ත්වය අනුව විචලනය විය
මෙම සේවය දිවා මුර ක්‍රමයක් මත පදනම් වී ඇතැයි සැලකේ.

මේවාත් බලන්න
පරිවාර කත
අදාළ චිත්‍රපට
දේ ජං ගුම්, ෂැඩෝස් ඉන් ද පැලස්, දොං යි
ජොසොන් රාජවංශයේ දේශපාලනය

මූලාශ්‍ර

බාහිර සබැඳි 

 TV clip for the program, Gungnyeo during the Joseon Dynasty were professionals at Women's History Knowledge System
 ගුංන්යේ තනතුරු at MBC|

කොරියානු ස්ත්‍රීන්
ස්ත්‍රීන්ගේ සමාජ තත්ත්වය
ගෝර්යෝ
ජොසොන් රාජවංශය
ශ්‍රී ලංකාවේ ගම්පහ පහලගම පිහිටි යටවත්තේ පුරාණ විහාරය (හෝ විද්‍යාරවින්ද්‍ර මහ පිරිවෙණ) මෙරට පුරාවිද්‍යා වටිනාකමකින් යුත් බෞද්ධ පුදබිමක් සේ සැළකේ. විහාරය ගම්පහ-පහළගම මාර්ගයේ ගම්පහ සිට කිලෝමීටර 1ක් පමණ දුරින් මාර්ගයේ දකුණු පස පිහිටා තිබේ
විහාරයේ වූ පුරාණ ටැම්පිට ගොඩනැගිල්ල ශ්‍රී ලංකා රජය විසින් 2016 අප්‍රේල් 15 දිනදී පුරාවිද්‍යා ස්මාරකයක් ලෙස ප්‍රකාශයට පත් කොට තිබේ
මූලාශ්‍ර

භාහිර සබැඳි 
  අස්වැන්නෙහි ආරක්‍ෂකයා වූ ගම්පහ ටැම්පිට විහාර දිවයින

ගම්පහ දිස්ත්‍රික්කයේ බෞද්ධ සිද්ධස්ථාන‎
ගම්පහ දිස්ත්‍රික්කයේ පුරාවිද්‍යා ආරක්‍ෂිත ස්මාරක
රත්මුලුකන්ද පුරාණ ගල්ලෙන් විහාරය ශ්‍රී ලංකාවේ කුරුණෑගල දිස්ත්‍රික්කයේ මඟුලාගම පිහිටි බෞද්ධ පුදබිමක් වේ
විහාරයට අයත් රත්මුලුකන්ද ගිරි ශිඛරය මත ඉදිකරන ලද අඩි 60 ක් පමණ උස පිළිමය හේතුවෙන් මෙම පුදබිම වර්තමානයේ බැතිමතුන් අතර අවධානයට ලක්ව තිබේ
ප්‍රතිමාව 2005 ජූනි 12 වැනි දනදී එවක අග්‍රාමාත්‍ය මහින්ද රාජපක්ෂ මහතා විසින් නිරාවරණය කරන ලදී
බෝලයක් යනු, විවිධ භාවිත සහිත  (සාමාන්‍යයෙන් ගෝලාකාර නමුත් සමහරවිට අණ්ඩාකාර) රවුම් වස්තුවකි
එය  බෝල ක්‍රීඩා වලදී භාවිතා කෙරෙන අතර , ක්‍රීඩකයින් විසින් බෝලය වෙත පහරදීම, එය වෙත පයින් පහර එල්ල කිරීම හෝ එය විසී කිරීම අනුව ක්‍රීඩාවෙහි ප්‍රගමනය තීරණය වෙයි
පන්දු ඇල්ලීම, ටික් බෝල සහ බෝල විජ්ජා පෙන්වීම වැනි වඩාත් සරල ක්‍රියාකාරකම් සඳහාද බෝල භාවිතා කල හැක
බෝල බෙයාරිම ලෙසින් හැඳින්වෙන ඉතා අඩු ඝර්ෂණයක් සපයන බෙයාරිම තැනීම සඳහා  ඉංජිනේරු විද්‍යාවෙහිදී පහසුවෙන් ගෙවී නොයන ද්‍රව්‍ය වලින් තැනෙන බෝල භාවිතා වෙයි
වෙඩි බෙහෙත් භාවිතා කරන කාලතුවක්කු වැනි උපකරණ සඳහා ගල් හෝ ලෝහ වලින් තැනූ බෝල ප්‍රක්ෂිප්ත ලෙසින් භාවිතා වෙයි
වර්තමානයෙහි රබර් භාවිතයෙන් බොහෝ බෝල තැනුවද, කොලම්බස් විසින් ඇමරිකාව වෙත ගවේෂණයෙහි යෙදීමට පෙර මෙම රබර් බෝල ගැන පිටස්තර ලෝකය දැන සිටියේ නැත
මධ්‍යම ඇමරිකානු බෝල ක්‍රීඩාවකදී රබර් බෝල (මේවා ඝන බෝල වූ අතර පුම්බනු ලැබූ ඒවා නොවීය) භාවිතා කරනු පළමුවෙන් දැක ඇත්තේ ස්පාඤ්ඤ ජාතිකයන් විසිනි
කොළම්බස්ට පෙර ලෝකයේ අනෙකුත් කොටස් වල විවිධ ක්‍රීඩා කටයුතු වලට භාවිතා කල බෝල සාදන ලද්දේ විවිධ ද්‍රව්‍ය පුරවා සත්ව මුත්‍රාශ්‍ර හෝ සම් භාවිතා කොට වැස්මක් දැමීමෙනි
මිනිසුන්ට වඩාත් හුරුපුරුදු ගෝලාකාර වස්තුන් වන්නේ බෝල බැවින්, ගෝලාකාර හෝ ගෝලාකාර බවට සමීප ඕනෑම දෙයක් පිළිබඳ සඳහන් කිරීමට හෝ විස්තර කිරීමට “බෝලය” යන පදය භාවිතා වෙයි
ත්‍රිකෝණමය සංඛ්‍යා යන සරල ආකාරයෙන් අරඹා විවිධ හැඩයන්හී  (බහුඅස්‍රමය සංඛ්‍යා) සහ විවිධ මානයන්හී  (බහුතල සංඛ්‍යා) සංඛ්‍යා වලට විහිදෙන විවිධ සංඛ්‍යා කුලකයන්ට අයත් සංඛ්‍යා සඳහා විවිධ ලේඛකයන් විසින් රූපමය සංඛ්‍යාව යන පදය  භාවිතා කර ඇත.
ශ්‍රී ලංකාවේ පුරාණ නටඹුන් නගරයක් වූ පඬුවස්නුවර පුරාවිද්‍යා ස්ථානයේ දැකගත හැකි පඬුවස්නුවර රජ මාළිගය, පරාක්‍රමබාහු (ක්‍රි
ව. 1153-1186) ප‍්‍රාදේශීය පාලකයෙකු ලෙස දක්ෂිණ දේශය පාලනය කල සමයේ පරිහරණය කල මාළිගාව වේ
මාළිගය එහි වූ මූලික සැළැස්මට අනූව පොළොන්නරුව මහා පරාක්‍රමබාහු රජ මාළිගයට සමාන බව පැවසේ
මාළිගය
පුරාවිද්‍යා කැණීම් සාධක අනූව පඬුවස්නුවර මාළිගය 12වන සියවසට අයත්ය
කොටු පවුරකින් වටවූ චතුරස්‍රාකාර භූමියක් තුළ ඉදිකර ඇති මාළිගය ශක්තිමත් ගඩොලින් හා ඝනකම් බිත්තිවලින් යුක්ත වේ
මාළිගයට ඇතුළුවීම සඳහා ගඩොලින් කළ පියගැට පෙළක් වන අතර එහි පාමුල සඳකඩ පහණක් නිමවා ඇත
පියගැපෙළට වම්පසින් පුළුල් ශිලාමය ආසනයක් හා නිශ්ශංකමල්ල රජුට අයත් ශිලා ලිපියක් දැකගත හැකිවේ
මාළිගා පරිශ්‍රයෙහි ආලින්දය වැනි ප්‍රධාන කුටි වලට අමතරව මුළුතැන්ගෙවල්, ගබඩා කාමර, සහ ක්‍රමවත්ව සැකසූ ජල ප්‍රවාහන ක්‍රම සහිත වැසිකිළි නටඹුන් දැකගත හැකිවේ
මාළිගයට ඇතුළුවන ස්ථානය දෙපස ගඩොලින් ඉදිකළ මුර කුටි දෙකක් දැකගත හැකිය
ඉතිරිව හැකි අවශේෂ ලක්ෂණ අනූව පඬුවස්නුවර මාළිගය මහල් කිහිපයකින් සමන්විත වන්නට ඇතැයි විශ්වාස කෙරේ
ගණිතයෙහිදී  n
ලෙසින් දැක්වන, n  නම් සෘණ නොවන පූර්ණ සංඛ්‍යාවක ක්‍රමාරෝපිතය යනු, n සංඛ්‍යාවට වඩා අඩුවන හෝ සමාන වන සියළු ධන පූර්ණ සංඛ්‍යාවන්හී ගුණිතය වෙයි
නිදසුනක් ලෙසින්,

ශුන්‍ය ගුණිතයක් සඳහා සම්මතය පරිදී, 0
හි අගය 1 වෙයි
ගණිතයෙහිදී, ශුන්‍ය ගුණිතයක් යනු, සාධකයන් නොමැතිව ගුණ කිරීමෙහි ප්‍රතිඵලය වෙයි
සම්මතය පරිදී, එය  ගුණ්‍යන  අනන්‍යයතාව වන්නාවූ 1 ට සමාන වන්නේ (ප්‍රශ්නයට හේතු වන ගුණ්‍යන කර්මය සඳහා සර්වසාම්‍යයක් ඇති බවට උපකල්පනය කරමින්), ශුන්‍ය ඓක්‍යය—සංඛ්‍යාවන් රහිත එකතු කිරීමක් — සම්මතය පරිදී ශුන්‍යයට හෝ ආකල්‍ය අනන්‍යයතාවට සමාන වන පරිදීය
අංක ගණිතමය කර්මයන් සංවාදයට බඳුන් කරන විට ඉහත සන්දර්භයානුකූලව "ශුන්‍ය ගුණිතය" යන පදය ඉතා බෙහෙවින් භාවිතා කරයි
පඬුවස්නුවර රජ මහා විහාරය ශ්‍රී ලංකාවේ කුරුණෑගල දිස්ත්‍රික්කයේ පඬුවස්නුවර පූජා නගරය දකුණු අන්තයට වන්නට පිහිටා තිබේ
වර්තමානයේ  ශ්‍රී ලංකා රජය විසින් මෙම ස්ථානය පුරාවිද්‍යා ආරක්‍ෂිත භූමියක් ලෙස නම් කොට තිබේ
පැරණි ඉදිකිරීම්
විහාර පරිශ්‍රයෙහි මහනුවර කලා ශෛලියට අයත් ප්‍රතිමා සහ බිතුසිතුවමින් යුත් ටැම්පිට ප්‍රතිමා ගෘහයක් දැකගත හැකිවේ
ඒ ආසන්නයේම ස්තූපය හා නව විහාර මන්දිරය ඉදිකොට ඇත
විහාරයේ වූ බෝධිය පෞරාණික බෝධි රුකක් සේ සැළකේ. බෝධිය අසල පියගැටපෙල අබියස දෙවන උදය රාජ්‍ය සමයට (ක්‍රි
ව. 887-898) අයත් ශිලාමය අත්තානි කණු ලිපියක් පවතියි
චක්‍රවාලය

විහාර පරිශ්‍රයට වහාම නුදුරින් චක්‍රවාලය නම් ඉදිකිරීම දැකගත හැකිවේ
පළමුවන පරාක්‍රමබාහු, මහ රජු බවට පත්ව රජවල් හතකට අධිපති වූ බවට ප්‍රතිඥා දුන් ස්ථානය මෙය බව පුරාවිද්‍යා මතයයි
මහාචාර්ය සෙනරත් පරණවිතාන හා චාල්ස් ගොඩකුඹුර යන මහත්වරුන් විසින් 1953 වර්ෂයේ සිදුකරන ලද පරීක්ෂණ වලට අනුව මෙය චක්‍රවාල කොට්ටේ ලෙස සඳහන් කර තිබේ
මෙවන් ඉදිකිරීමකට සමාන වෙනත් නිර්මාණයක් මෙරට කිසිදු පුරාවිදයා භූමියකින් හමුවී නැති බවද පැවසෙයි
කෙසේ නමුදු මෙහි වූ ඉදිකිරීම් රටාව අනූව ප්‍රාදේශීය වැසියන් විසින් මෙම ව්‍යුහය, උන්මාද චිත්‍රාවන් සිරකොට තිබූ එක්ටැම්ගෙය ලෙස වරදවා හඳුන්වනු ලබයි
දළදා මැදුර
විහාර පරිශ්‍රය තුල, අඩි 5 ක් පමණ උස වේදිකාවක් මත ගල් කණු යොදා ඉදිකොට ඇති, ශිලාමය පඩිපෙළ හා කැටයම් ආදියෙන් සමන්විත ගොඩනැගිල්ලක් දැකගත හැකිවන අතර එය දළදා මැදුර ලෙස හඳුනාගෙන තිබේ
දන්ත ධාතූන් වහන්සේ මෙම ස්ථානයේ තැන්පත් කොට පුද පූජා සිදුකොට ඇති බව පැරණි මූලාශ්‍රවලින් හෙළිකෙරේ
මූලාශ්‍ර

කුරුණෑගල දිස්ත්‍රික්කයේ බෞද්ධ සිද්ධස්ථාන‎
කුරුණෑගල දිස්ත්‍රික්කයේ පුරාවිද්‍යා ආරක්‍ෂිත ස්මාරක
සමුද්‍රදේවී කුමරිය කොට්ටේ රජකළ හත්වන බුවනෙකබාහු රජගේ දියණියයි
ඉතා රූමත් රජ කුමරියක වූ ඇයට විවාහවන වයසට පත්වන විට රජකුමාරවරුන් ගෙන් නිතර විවාහ යොජනා ගලා ආහ
කෙසේ වෙතත් පිය රජුගේ අභිප්‍රාය වූයේ කුමරිය ජයෝබණ්ඩාර කුමරුට විවාහ කර දීමටයි
එහෙත් දේවි කුමරියගේ සිත දිනාගෙන තිබුනේ ඇගේ ඇවැස්ස මස්සිනා කෙනකු වූ වීදිය බණ්ඩාර කුමරුටය
මෙම හේතුව නිසා ජයෝබණ්ඩාර කුමරු හා වීදිය බණ්ඩාර කුමරු අතර සටනක්ද ඇතිවිය
එයින් වීදිය බණ්ඩාර කුමරු ජයගත් අතර පසුව වීදිය බණ්ඩාර කුමරු පියරජුගේ සිත දිනාගෙන සමූද්‍රදේවි කුමරිය ආවාහ කරගැනීමට හැකිවිය
මොවුන් දෙදෙනාට
මොවුන් දෙදෙනාට ධර්මපාල නමින් පුතෙකු ද ලැබිනි
පසු කලෙක ලංකාවේ ප්‍රතම කතොලික රජු ලෙස රජ්‍යත්වයට පත්වන්නේ මෙම කුමරුය
ඒ දොන් ජුවන් ධර්මපාල රජ යන නමිනි
වීදිය බණ්ඩාර කුමරු භුවනෙකභාහු රජුගේ මහසෙනෙවි ලෙස කටයුතු කළේය
වරක් කැරැල්ලක් මැඩපැවැත් වීමට දුර බැහැර ගිය වීදිය බණ්ඩාරට සමූද්‍රෙද්වි කුමරිය හා පෘතුගීසි හේවායකු වූ දියෝගෝද අරවුජෝ සමග අනියම් සම්බන්ධයක් ඇතිවූ බව කටකතා ඇසුරින් දැනගන්නට ලැබිණ
මෙම නිසා වීදිය බණ්ඩාර කුමරු තුල සමූද්‍රෙද්වී කුමරිය පිළිබද සැකයක් ඇතිවිය
මෙම සැකය පැතිරී ගිය කටකතා නිසා තවන් වර්ධනය විය
දිනක් තම දේවිය දියවන්නා ඔය අසළට රැගෙන විත් ඇයව දියවන්නා ඔයට තල්ලු කර මරා දැමූබව සදහන් වේ
මෙම සදුවීම වීදිය බණ්ඩාර කුමරු තුල ඇතිවූ අහේතුක සැකයක් නිසා සිදුවූබව කියැවේ
මූලාශ්‍ර 
 මිහිර(2006)එක්සත් ප්‍රවෘත්ති පත්‍ර සමාගම (44 කාණ්ඩය)ශ්‍රී ලංකා ඉතිහාසයේ ශ්‍රේෂ්ඨතම කාන්තාවෝ ඒ.ඩී ප්‍රියංගිකා

ඉතිහාසය
චරිත කතා
තුඹ කරවිල එළවළුවක් මෙන්ම ඖෂධීයක් ලෙසත් භාවිතා කරයි
නාගීස් මොහොමඩ් ෆක්රි ඇමෙරිකානු නිළියක, නිරූපිකාවක වන අතර මූලික වශයෙන් ඉන්දියානු සිනමාව තුළ දැකගත හැක
1979 උපත්
සිනමාව
ඉන්දියානු සිනමාව
මලාලා යුසුෆ් සායි  (උපත 1997 ජූලි 12)  is a Pakistani activist for female education and the youngest-ever Nobel Prize laureate
ජනරජයක රාජ්‍ය නායක තනතුර ජනාධිපති නම්වේ
අන්තර්ජාතික සබඳතා වලදී සේවාදායකයා රාජ්‍යයක් ලෙස හැඳින්වෙන්නේ
දේශපාලනිකව, ආර්ථිකව හෝ මිලිටරිමය ලෙස වඩා බලවත් රාජ්‍යයක් යටතේ ක්‍රියාකරන රාජ්‍යයන් වේ
සේවාලාභී රාජ්‍ය වර්ග 
 චන්ද්‍රිකා රාජ්ය
 සම්බන්ධ රාජ්ය
 රූකඩ රාජ්‍ය
 නව-යටත්විජිතය
 සුරැකෙන රාජ්‍ය
 ගැති රාජ්‍ය
 පඬුරු රාජ්‍ය

දුරාතීතයේ සේවාලාභී රාජ්‍ය
ස්වාධීන රාජ්‍යයක් ලෙස පැවතිය යුතු වුවද සැබැවින්ම බලවත් බාහිර පාර්ශවයක් මත රඳා බවතින රාජ්‍යයෝ රූකඩ රාජ්‍ය නම් වේ
අධා ශර්මා ඉන්දියානු නිළියකවේ
ප්‍රධාන වශයෙන් හින්දි සහ තෙළිඟු භාෂා චිත්‍රපට තුළ දැකගත හැක
සිනමාව
ඉන්දියානු සිනමාව
පරිගණක ආධාරයෙන් ඉගැන්වීම හෝ ඉගෙනගැනීම සඳහා නිර්මාණය කර ඇති මෘදුකාංග අධ්‍යාපන මෘදුකාංග නම් වේ
අධ්‍යාපන මෘදුකාංග විශාල සංඛ්‍යාවක්‍ ඇත
මෙහෙයුම් පද්ධති

අධ්‍යාපන මෘදුකාංග Microsoft Windows, Apple Mac OS X, iOS, Android/Linux හා Linux මෙහෙයුම් පද්ධති මත භාවිතා කල හැක
අධ්‍යාපන මෘදුකාංග අඩංගු ලිනක්ස් මෙහෙයුම් පද්ධති

ලිනක්ස් මෙහෙයුම් පද්ධතිය ඔස්සේ ඔබට පෙර නිමියෙන්ම අධ්‍යාපනික මෘදුකාංග ලබා දෙන අතර නැතිනම් අන්තර් ජාලය ඔස්සේ බාගත කර ගැනීමට ද හැකියාව පවති
මිට අමතරව "ඉසුරු ලිනක්ස් පුහුණු අත්පොත" මගින් ද ශ්‍රී ලාංකීය පාසල් පද්ධතිය තුල භාවිතා වන නිදහස් හා විවෘත අධ්‍යාපනික මෘදුකාංග පිළිබද තොරතුරු ලබා ගත හැක
අධ්‍යාපන මෘදුකාංග අඩංගු ලිනක්ස් මෙහෙයුම් පද්ධති කීපයක් පහත දක්වා ඇත
ISURU Linux
 Ubuntu 
 Kubuntu
 Edubuntu
 OpenMandriva
 Mageia
 UberStudent
 openSUSE Education (openSUSE-Edu Li-f-e)
 Sugar-on-a-Stick
 Qimo
 Ubermix
 Skolelinux/Debian-Edu
 EduLinux

අධ්‍යාපන මෘදුකාංග

ලිනක්ස් මෘදුකාංග
 ලිනක්ස් මෙහෙයුම් පද්ධති මත භාවිතා කල හැක අධ්‍යාපනික මෘදුකාංග 
 ලිනක්ස් මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 ලිනක්ස් මෙහෙයුම් පද්ධති මත භාවිතා කල හැක අධ්‍යාපනික මෘදුකාංග

Microsoft Windows හා Mobile මෘදුකාංග
 Microsoft Windows හා Mobile මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 Microsoft Windows හා Mobile මෙහෙයුම් පද්ධති මත භාවිතා කල හැක අධ්‍යාපනික මෘදුකාංග

Apple Mac OS X හා iOS මෘදුකාංග
 Apple Mac OS X හා iOS මෙහෙයුම් පද්ධති මත භාවිතා කල හැක අධ්‍යාපනික මෘදුකාංග

Android/Linux මෘදුකාංග
 Android මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 Android මෙහෙයුම් පද්ධති මත භාවිතා කල හැක අධ්‍යාපනික මෘදුකාංග

මෙයද බලන්න
 ඉසුරු ලිනක්ස්

අඩවියෙන් බැහැර පිටු
 ලිනක්ස් මෙහෙයුම් පද්ධති මත භාවිතා කල හැක අධ්‍යාපනික මෘදුකාංග 
 ලිනක්ස් මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 ලිනක්ස් මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 Android මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 Android මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 Apple Mac OS X හා iOS මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 Microsoft Windows හා Mobile මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 Microsoft Windows හා Mobile මෙහෙයුම් පද්ධති මත භාවිතා කල හැක අධ්‍යාපනික මෘදුකාංග
 ලිනක්ස් මෙහෙයුම් පද්ධතියට සමාන, ආදේශ Microsoft Windows මෙහෙයුම් පද්ධති මෘදුකාංග 
 ලිනක්ස් මෙහෙයුම් පද්ධතියට සමාන, ආදේශ Microsoft Windows මෙහෙයුම් පද්ධති මෘදුකාංග 
 ලිනක්ස් මෙහෙයුම් පද්ධතියට සමාන, ආදේශ Microsoft Windows මෙහෙයුම් පද්ධති මෘදුකාංග 

මෘදුකාංග
කෘතී සනෝන් (උපත 1990 ජූලි 27) ඉන්දියානු නිළියක සහ නිරූපිකාවකවේ
1990 උපත්
සිනමාව
ඉන්දියානු සිනමාව
gasnawa sabaragamu palathe kegalla distrikkaye warakapola pradesiya saba balapradeshata aythi gamaki
ශ්‍රී ලංකාවේ  සාම්ප්‍රදායික සිංහල සංගීත භාණ්ඩ කාෙටස් පහකට බෙදිය හැක
මේවා "පංච තූර්ය නාදය" ලෙසින්ද හඳුන්වනු ලැබේ
මෙම කොටස් පහනම්
ආතත
අත් දෙකම කඩුප්පු භාවිතයෙන් තොරව වාදනය කරන උපකරණ
 විතත
කඩුප්පු භාවිතයෙන් පමණක් වාදනය කරන උපකරණ
 විතතාතත
එක අතක් සහ කඩුප්පුවක් භාවිතෙයන් වාදනය කරන උපකරණ
 ඝණ
සීනූ වැනි උපකරණ
 සුසිර
සුළං පිඹීමෙන් වාදනය කරන උපකරණ

ආතත 
අත් දෙකම, කඩුප්පු භාවිතයෙන් තොරව වාදනය කරන උපකරණ මෙම කොටසට ඇතුලත් වේ
ගැට බෙරය, යක් බෙරය, උඩැක්කිය, බුම්මැඩිය

ගැට බෙරය 
මගුල් බෙරය හෝ උඩරට බෙරය ලෙසද හැඳින්වේ
උඩරට නර්තනය සමග භාවිතා වේ
ඇහැළ, කොහොඹ සහ කොස් ලී භාවිතයෙන් නිර්මාණය කරනු අතර විවධ ශබ්ද ලබා ගැනීමට දකුණත පැත්ත වඳුරු සමකින්ද වමත ගව සමකින්ද අවරණය කරයි
සම ශක්තිමත්ව බඳා තැබීමට භාවිතා වෙන පටි මුව හමින් සාදා ඇත
ශ්‍රී ලංකාවෙහි ක්‍රිකට් වෘත්තීයමය මට්ටමෙන් ක්‍රීඩා කෙරේ
එය ශ්‍රී ලංකාවෙහි වඩාත් ජනප්‍රියම ක්‍රීඩාවද වේ
ශ්‍රී ලංකාව ලොව ටෙස්ට් ක්‍රිකට් ක්‍රීඩා කරන රටවල් දහය අතුරින් එකක් සහ ක්‍රිකට් ලෝක කුසලානයක් හිමිකරගත් රටවල් පහෙන් එකක් වේ
දිවයිනෙහි ක්‍රිකට් ක්‍රීඩාව වෘත්තීයමය, අර්ධ-වෘත්තීයමය සහ විනෝදාංශ මට්ටමේ ක්‍රීඩාවක් ලෙස සිදුකෙරෙන අතරම ජනගහනයෙන් වැඩි පිරිසක් ජාත්‍යන්තර ක්‍රිකට් තරග රුචිකත්වයෙන් යුතුව නරඹනු ලබයි
ශ්‍රී ලංකාවේ ක්‍රිකට් ඉතිහාසය 

එම්.කේ.ඇල්බට් සහ එල්.ඩී.එස්.ගුණසේකර,1916 කාලයේ සිටි සුප්‍රසිද්ධ පිත්කරුවන් දෙපලකි
යටත් විජිත සමයේ ශ්‍රී ලංකාවට දායාද වී ඇති ක්‍රිකට් ක්‍රීඩාව මේ වන විට ලොකු කුඩා කා අතරත් ජනප්‍රිය ක්‍රීඩාවක් බවට පත්ව ඇත
තවද ශ්‍රී  ලංකාවේ ජාතික ක්‍රීඩාව වොලිබෝල් වන අතර දෙවන නිල නොවන ජාතික ක්‍රීඩාව ක්‍රිකට් වේ
ක්‍රිකට් ක්‍රීඩාව නිසා මේ වන විට අප රට ජාත්‍යන්තර පිලිගැනීමක් ලැබී ඇත
ශ්‍රී ලංකාවේ ක්‍රිකට් ජාත්‍යන්තර ක්‍රිකට් කවුන්සලයේ පිලිගැනීම ලබා ගැනීම සඳහා මූලිකත්වය ගෙන කටයුතු කලේ ගමිණි දිසානායක මහතා  වේ
පලමු ටෙස්ට් තරගය පැවැත් වූයේ 1982  පෙබරවාරි මාසයේදිය
එතැන් පටන් ආරම්භ වූ ක්‍රිකට් ක්‍රීඩාව 90 ගනන් වන විට ව්ශාල වර්ධනයක් පෙන්නුම් කෙරිණි
අප රටේ පැරණිතම සහ මුල්ම ක්‍රිකට් සමාජය වන්නේ කොළඔ මැලේ ක්‍රිකට්  සමාජය වේ
එය ආරම්භ වී ඇත්තේ 1832 සැප්තැම්බර් 5 වන දිනය
කොළඔ ඇකඩමියේ වර්තමාන නාමය කොළඔ රාජකීය විදුහලයි
1860 මුල් කාලයේදී කොළඔ සහ අප් කන්ට්‍රි කණ්ඩායම් සමඟ තරගයෙන් සහ 1875 තරගයන් නිසා ශ්‍රී ලංකාව තුල ක්‍රිකට් ක්‍රීඩාව ව්‍යාප්ත වීම ආරම්භ විය
1879 දී කොළඔ රාජකීය සහ ගල්කිස්ස තෝමස් යන පාසල් දෙක අතර පැවති තරගාවලියෙන් පසු ක්‍රිකට් ක්‍රිඩාව පාසල් ක්‍රීඩකයන් අතරද ප්‍රචලිත විය
1992 ලොක කුසලාන ක්‍රිකට් තරගාවලියේ තරග දෙකක් ජය ගෙන ඇත
1996 ලොක කුසලාන තරගාවලියේ අනිත් සියලු රටවල් පරදවා ලෝක කුසලානය දිනා ගැනීමට සමත් වී ඇත
එහිදී හ්‍රී ලංකාවට අවසන් තරගයට මුහුන දීමට සිදු වූයේ ලෝක සූරයන් වු ඕස්ට්‍රේලියාව සමඟ වේ
එකල පැවත් ක්‍රීඩා සමාජ කිහිපයක්

 1869 - කොළඹ ක්‍රිනට් සමාජය (මෙය පැරණිතම ක්‍රිකට් සමාජයයි)
 The Union Club
 The Slave Island Club
 The Juvenile Graduates

පසු කාලීනව බිහි වූ ක්‍රීඩා සමාජ කිහිපයක්

 කොළඔ කොල්ට්ස්
 කොළඹ නොන්ඩේස්ක්‍රිප්ට්ස් ක්‍රිකට් සමාජය (NCC)
 කොළඹ ක්‍රීඩා සමාජය
 මහනුවර ක්‍රීඩා සමාජය
 දික්ඔය සහ මස්කෙලිය ක්‍රිකට් සමාජය

පරිපාලන ව්‍යුහය
ශ්‍රී ලංකා ක්‍රිකට් ආයතනය,  පාරණි නාමය ශ්‍රී ලංකා ක්‍රිකට් පාලක මණ්ඩලය (BCCSL), ශ්‍රී ලංකාවේ ක්‍රිකට් ක්‍රීඩා පාලන ව්‍යුහය ලෙස ක්‍රියාත්මක වන ආයතනය වේ
ශ්‍රී ලංකා ජාතික ක්‍රිකට් කණ්ඩායම, ශ්‍රී ලංකා ඒ ක්‍රිකට් කණ්ඩායම, ශ්‍රී ලංකා කාන්තා ක්‍රිකට් කණ්ඩායම සහ පළමු-පෙළ ක්‍රිකට් එමගින් පාලනය කෙරේ
ශ්‍රී ලංකාව ජාත්‍යන්තර ක්‍රිකට් කවුන්සිලයේ සහ ආසියානු ක්‍රිකට් කවුන්සිලයේ පූර්ණ සාමාජිකයෙකුද වේ
ශ්‍රී ලංකාව 1996 ක්‍රිකට් ලෝක කුසලානයට සහ 2011 ක්‍රිකට් ලෝක කුසලානයට සම සත්කාරකත්වය ලබාදෙන ලදී
දේශීය තරගාවලි

ජාතික කණ්ඩායම

කාන්තා කණ්ඩායම

ශ්‍රී ලංකාවේ අන්තර්ජාතික ක්‍රිකට් ක්‍රීඩාංගන

අන්තර්ජාතික ටෙස්ට් ක්‍රීඩාංගන
ආර් ප්‍රේමදාස ක්‍රීඩාංගනය
ගාල්ල අන්තර්ජාතික ක්‍රීඩාංගනය
පල්ලකැලේ අන්තර්ජාතික ක්‍රීඩාංගනය

එක් දින අන්තර්ජාතික ක්‍රීඩාංගන
මහින්ද රාජපක්‍ෂ අන්තර්ජාතික ක්‍රීඩාංගනය
රංගිරි දඹුල්ල අන්තර්ජාතික ක්‍රීඩාංගනය
ආර් ප්‍රේමදාස ක්‍රීඩාංගනය
ගාල්ල අන්තර්ජාතික ක්‍රීඩාංගනය
පල්ලකැලේ අන්තර්ජාතික ක්‍රීඩාංගනය

මූලාශ්‍ර
කමරංකා  "Averrhoa carambola" යන විද්‍යාත්මක නමින් හදුන්වන කුලයට ""Oxalidales" අයත් ශාකයකි
CITY CAB NEGOMBO

සිටි කැබ් NEGOMBO

Hot Line
076-540 290 6

මීගමුවේ අඩුම මිලකට ගමන් බිමන් යෑමට හැකි එකම කැබ් රථ සේවය
සුවපහසු නවීන වර්ගයේ කාර් සහ වෑන්
පලපුරුදු වීනීත රියදුරු මහතුන් සමග විශ්වාසවත්ත  ගමනක් යෑමට අපගේ සේවය ලබාගෙන වෙනස වටහාගන්න
Cab service
පවුලින් බර්ලට් (උපත 1996 අප්‍රේල් 9) බෙල්ජියම් නිළියකි
1996 උපත්
සිනමාව
ක්ලාරා ලාගෝ ග්‍රව් (උපත 1990 මාර්තු 06 Torrelodones, මැඩ්රිඩ්, ස්පාඤ්ඤය ) ස්පාඤ්ඤ ජාතික නිළියකි
බාහිර යොමු 
 ක්ලාරා ලාගෝගේ ෆේස්බුක්  පිටුව
 ක්ලාරා ලාගෝගේ ට්විටර් පිටුව

1990 උපත්
සිනමාව
ජාතික, ප්‍රාන්තමය හෝ පළාත්බද සහ  නාගරික මට්ටම් වල රජයයන් විසින්  ශබ්ද සම්ප්‍රේෂණයට ආශ්‍රිතව සංස්ථාපනය කරනු ලද ආඥාපනත් හෝ  මාර්ගෝපදේශන වෙතින් ඝෝෂා නියාමනය සමන්විත වෙයි
මෙම කරුණ පිළිබඳ සන්ධිස්ථානමය සිද්ධියක් ලෙසින් සැලකිය හැකි එක්සත් ජනපද   1972 ඝෝෂා පාලන පණත සම්මත කරගැනුමෙන් පසුව, අනෙකුත් ප්‍රාදේශීය සහ ප්‍රාන්ත රජයයන් විසින්ද තවත් විධිනියම සම්මත කරන ලදි
ඝෝෂා නියාමනය විසින්  ඝෝෂාවෙහි ප්‍රමාණය, ඝෝෂාවෙහි පැවතුම් කාලය සහ ඝෝෂාවෙහි ප්‍රභවය පිළිබඳව සීමා පැනවෙයි
එය සාමාන්‍යයෙන් සීමාවන් පනවන්නේ දවසෙහි කිසියම් කාල ප්‍රාන්තරයන් තුල බලපැවැත්වෙන අයුරිනි
මිනිස් හෝ සත්ත්ව ජීවිතයෙහි ක්‍රියාකාරිත්වය හෝ සංතුලිතය හෝ වෙත හානි පැමිණවිය හැකි  කරදරකාරී හෝ අධිමාත්‍ර ඝෝෂාව,  ඝෝෂා දූෂණය හෝ  ඝෝෂා කරදරය ලෙසින් හැඳින්වෙයි
ලොව පුරා බොහෝ ගෙපිට ඝෝෂාවෙහි මූලාශ්‍රය සලසන්නේ යන්ත්‍ර සහ ගමනාගමන පද්ධති, මෝටර් රථ, ගුවන්යානා, සහ  දුම්රිය විසිනි
ඝෝෂාවෙන් සෞඛ්‍යය වෙත වන බලපෑම් යන්නෙන් අදහස් වන්නේ, සංගත උන්නත ශබ්ද මට්ටම් වෙත නිතොර පාත්‍රවීම නිසා සෞඛ්‍යය වෙත සිදුවන ප්‍රතිවිපාකයන් වෙති
උන්නත වැඩිබිම් හෝ පාරිසරික ඝෝෂාව නිසාවෙන් ශ්‍රවන අපහායනය, අධ්‍යාතතිය, කුකුන්දරීය හෘද රෝගය, ප්‍රකෝපනය, සහ නිද්‍රා බාධනය ඇති විය හැක
ඝෝෂය-විසින්-හටගන්වන ශ්‍රවන අපහායනය (NIHL) යනු,  තීව්‍ර ශබ්දයට පාත්‍ර වීමෙහි ප්‍රතිඵලයක් වශයෙන් හටගන්නා ශ්‍රවන අපහායනය වෙයි
පටු සංඛ්‍යාත පරාසයක් තුල සංජානනය අහිමිවීම, ශබ්දය ඥානාත්මක ලෙසින් අවබෝධ කර ගැනුමට බාධා ඇතිවීම හෝ, ශබ්දය කෙරෙහි සංවේදීතාව හෝ  කන් තුල නාද දීම ඇතුළු වෙනත් අපහායනයන්ද පුද්ගලයන්ට මේ නිසා ඇති විය හැකිය
කලාත්මක සහ සංස්කෘතිමය කෘතීන් නිපැයුම කෙරෙහි රුකුල් දීමට  එක්සත් ජනපදයෙහි හිමිකම් නීතිය උත්සාහ දරනුයේ කතුවරුන් සහ කලාශිල්පීන් වෙත කිසියම් බහිෂ්කාර හිමිකම් මාලාවක් ප්‍රදානය කිරීමෙනි
හිමිකම් නීතිය විසින් කතුවරුන් සහ කලාශිල්පීන් වෙත බහිෂ්කාර හිමිකම් මාලාවක් ප්‍රදානය කරනුයේ ඔවුන්ගේ කෘතීන් නිපැයීම සහ විකිණීම, ව්‍යුත්පන්න කෘතීන් තැනීම සඳහා අයිතිය සහ, ඔවුන්ගේ කෘතීන් ප්‍රසිද්ධයේ රඟදැක්වීම හෝ ප්‍රදර්ශනය කිරීම හෝ සඳහා වෙයි
මෙම බහිෂ්කාර හිමිකම්, කාල සීමාවකට යටත් වන අතර, සාමාන්‍ය ලෙසින් කතෘගේ මරණයෙන් වසර 70 කට පසුව අවසාන වෙයි
එක්සත් ජනපද හිමිකම් නීතිය පාලනය වන්නේ  1976 හිමිකම් නීතිය වෙතිනි
ගි අධිරාජිනිය (හෙවත් කි අධිරාජිනිය
හංගුල්
기황후
1315–1369/70), හෙවත් චීන බසින් ක්වි අධිරාජිනිය (හෙවත් චි අධිරාජිනිය
奇皇后) සහ මොංගෝලියානු බසින් ඕලෙජි ඛුටුක් (Өлзий хутуг) යනු යුවාන් රාජවංශයේ තොඝොන් තෙමූර් අධිරාජයාගේ ප්‍රධාන අධිරාජිනියන් අතරින් අයෙකි
ඇය බිලිග්තූ ඛාන් ආයුෂිරිදරගේ මෑණියන් වූවා ය
ඇය කොරියානු වංශවත් පවුලක උපත ලැබුවා ය
චරිතාපදානය
මොංගෝලියානු බසින් ඕලෙජි ඛුටුක් නමින් ප්‍රකට වූ ඇය, ගි ජාඕට (හන්ජා
奇子敖) දාව ගෝර්යෝවේ හෙංජු (හන්ජා
幸州, නූතන ගෝයැං) ප්‍රදේශයේ උපත ලැබී ය
ඇයට ගි චොල් (හන්ජා
奇轍, මොංගෝලියානු
බායින් බුඛා) නමින් වැඩිමහල් සොහොයුරකු සිට ඇත
ඇය තොඝෝන් තෙමූර්ගේ උපබිසවක් බවට පත් වූ අතර, ඇය ආයුෂිරිදරගේ මව ද වූවා ය
ගි බිසව (කි බිසව ලෙස ද හඳුන්වයි) උපත ලැබූයේ පහත් නිලයක් දැරූ වංශවත් පවුලක ය
19වන සියවස අගභාගය වන තෙක්ම කොරියානු සමාජය කුලයයන් 14කට බෙදා තිබූ අතර, එහි මුදුනේම රාජකීයයයන් ද, පත්ළේ වහලුන් ද වූහ
මොංගෝලියානු යුවාන් රාජවංශයට තුටු පඬුරු ලෙස කොරියානු පණ්ඩක දරුවන්, උපබිසෝවරුන් වීම සඳහා දැරියන්, උකුස්සන්, ජින්සෙං, ධාන්‍ය, සළුපිලි, රිදී සහ රත්රන් විශාල සංඛ්‍යාවක් ලබාදීමට සිදු විය
උදාහරණ ලෙස කොරියානු පණ්ඩක (eunuch) බක් බුල්හ්වා සහ කොරියානු ගි අධිරාජිනිය දැක්විය හැක
බක් බුල්හ්වා පණ්ඩකවරයාගේ ක්‍රියාකලාපය හේතුවෙන් ගෝර්යෝවට නොයෙකුත් අහිතකර බලපෑම් එල්ල විය
මෙම තුටුපඬුරු ගෙවීම් (කප්පම්) ක්‍රමය කොරියාවට බෙහෙවින් හානිදායක විය
නමුත් එකල කොරියානු කාන්තාවන් විවාහ කරගැනීම ගෞරවයක් ලෙස සැලකිණි
1333දී, නව යොවුන් වියැති ගි ආර්යාව කොරියානු රජවරුන්ගෙන් "මිනිස් පඬුරක්" ලෙස චීනයට ලබා දෙන ලදී
එයට හේතුව එකල සෑම වසර තුනකට වරක්ම රූමත් තරුණියන් නිශ්චිත සංඛ්‍යාවක් මොංගෝලියානු අධිරජවරුන්ගේ උපබිසෝවරුන් ලෙස යැවීමට කොරියානු රජවරුනට අණකොට තිබිණි
කොරියාවේ සිය පවුල හැරයාමට ගි ආර්යාව අකමැති වූ අතර, “මිනිස් පඬුරක්” නොවීමට ඇය‍ට තිබූ බලාපොරොත්තුවට පිටුපා ඇයව චීනය වෙත රැගෙන යන ලදී
මෙම උපබිසෝවරුන් අධිරාජයාගේ වහලියන් වූ අතර, ඔවුන්ව අන්තඃපුරයට ඇතුළත් කරන ලදී
චීනයට පැමිණි පසු, ගි රාජ්‍යයයේ හොඳම උපබිසව වීමට උත්සාහ ගත්තා ය
ඇගේ අතිශය රූමත් බවත්, නර්තනයට, කතාබහට, ගායනයට, කාව්‍ය ශාස්ත්‍රයට සහ අක්ෂර ලිවීමට ඇය සතු වූ දක්ෂතාව නිසා ඇය කෙටකලකින්ම තොඝොන් තෙමූර් අධිරාජයාගේ ප්‍රියතම උපබිසව බවට පත්වූ අතර, ඔහුගේ සෙසු උපබිසෝවරුනට ලබාදිය නොහැකි වූ, ලිංගික සන්තර්පණය අධිරජුට ලබාදීමට ඇය සමත් වූවා ය
අධිරාජයා ගි බිසව සමග ප්‍රේමයෙන් බැඳුණු අතර, ඔහු සිය ප්‍රථම අධිරාජිනිය වන ධනශ්‍රිට වඩා වැඩි කාලයක් ඇය සමග ගතකළේ ය
සිය සොයුරා වූ තංකිස් (තංක්විෂි) විසින් කැරැල්ලක් මෙහෙයවීම හේතුවෙන් 1335 ජූලි 22වන දින, ධනශ්‍රි අධිරාජිනියව බලයෙන් පහකොට මරණ දඬුවම ලබාදෙන ලදී
අනතුරුව තොඝෝන් තෙමූර් සම්ප්‍රදායයක් වශයෙන් මොංගෝලියානු වංශිකයන් පමණක් පත්කෙරුණු ප්‍රධාන උපබිසව (උප අධිරාජිනිය) තනතුරට, ගි බිසව පත්කිරීමට තැත්කළ ද, කොරියානු ස්ත්‍රියකට එවැනි තැනක් දීම පිළිබඳ රාජසභාවේ විරෝධය පළ වීම නිසා ඔහුට එය සිදුකළ නොහැකි විය
තොඝෝන් තෙමූර් ඕලෙජි ඛුටුක් සිය අධිරාජිනිය ලෙස පත්කිරීමට තැත්කළේ ය
නමුත්, බලවත් මර්කිඩ්හි බයාන් එයට විරුද්ධ විය
1339දී ගි බිසව පුත් කුමරකුට උපත ලබා දුන් අතර, තොඝෝන් තෙමූර් ඔහුව සිය අනුප්‍රාප්තිකයා ලෙස පත් කිරීමට තීරණය කිරීම නිසා 1340දී අවසානයේ ගි බිසවට උප අධිරාජිනිය බවට පත්වීමට හැකි විය
අධිරාජයාගේ ප්‍රියතම භාර්යාව වූ බැවින්, ගි බිසව චීනයේ සිටි බලවත්ම කාන්තාවක් වූවා ය
බයාන් බලයෙන් බහකළ පසු, ඕලෙජි ඛුටුක් 1340දී එලෙස උප අධිරාජිනිය බවට පත්වූවා ය
(ප්‍රධාන අධිරාජිනිය වූයේ ඛොංගිරාඩ්හි බයාන් ඛුටුඝ් බිසවයි)

තොඝෝන් තෙමූර්ට රාජ්‍ය පාලනය කෙරෙහි ඇති ඇල්ම කාලයත් සමග අඩු වූ අතර, ඔහුගේ කාලයේ ගි බිසව විශාල බලයක් භුක්ති වින්දා ය
ගි බිසව භාරයේ බදු භාරව පැවති කාර්යාලය පැවිත අතර ඇය සිය පෞද්ගලික භාවිතය සඳහා එය යොදාගත්තා ය
ඇය මාලිගයේ සුඛෝපභෝගී භාණ්ඩ සඳහා අනවශ්‍ය ලෙස මුදල් වැය කරමින් නොයෙකුත් දූෂණ වංචා සිදුකරමින් චීනයේ ද්වේශයට ලක්වූවා ය
එසේම කොරියාව තුළ, ගි බිසවගේ පවුලේ සාමාජිකයන් ඇගේ බලයේ උපකාරයෙන් නොයෙකුත් දූෂණ වංචා සිදුකිරීම නිසා ජන අප්‍රසාදයට පාත්‍ර විය
අධිරාජයා විසින් ගි බිසවගේ දෙමාපියනට, "රජු" සහ "රැජින" වැනිනාමයන් ලබාදීම නිසා ගෝර්යෝවේ නිල රජුට ඔවුනට ගෞරව දැක්වීමට සිදු විය
එසේම ගි පවුල කොරියානු වංශවතුන්ගෙන් ධනය සහ වහලුන් පැහැර ගනිමින් කුප්‍රකට පවුලක් ලෙස ප්‍රකට විය
ගි බිසවගේ බලපෑම නිසා ඇගේ වැඩිමහල් සොයුරා වූ ගි චොල් නැගෙනහිර මොංගෝලියානු කාර්යාලයේ සෙන්පති බවට පත්කිරීම නිසා ඔහු කොරියාව පාලනය කරන්නට වූයේ ය
එසේම ඇය කොරියානු සබඳතා සමීපව මෙහෙයවූවා ය
1353දී ඇගේ පුත්‍රයා වූ ආයුෂිරිදර කිරුළහිමි කුමරුන් ලෙස පත්කරන ලදී
ඇය සිය කොරියානු පණ්ඩකයා වූ බක් බුල්හ්වා (හන්ජා
朴不花
박불화) සිය නියෝජිතයා ලෙස යොදා ගනිමින් අධිරජ කිරුළ සිය පුතුට ලබා දෙන මෙන් අධිරජුට බලකෙරෙන ව්‍යාපාරයක් ආරම්භ කළා ය
කෙසේනමුත් ඇගේ අභිලාෂයන් දැනගත් අධිරාජයා ඇය කෙරෙන් දුරස් වූයේ ය
අධිරාජ්‍යයයේ අගනුවර ඕලෙජි ඛුටුක් බිසවගේ බලය ආධාරයෙන් ඇගේ සොයුරු ගි චොල්, මොංගෝලියානුවන්ගේ යටත් රාජ්‍යයක් වූ ගෝර්යෝවේ රජුගේ තනතුරට තර්ජන එල්ල කළේ ය
ගි අධිරාජිනියගේ පවුල ජනයා සූරාකන්නට වූහ
ගෝර්යෝහි ගොංමින් රජු 1356දී කුමන්ත්‍රණයක් දියත් කොට ගි පවුල වැනසී ය
එයට ප්‍රතිචාරයක් ලෙස ගි අධිරාජිනිය ගෝර්යෝවේ නව රජු ලෙස තාෂ් තෙමූර් පත්කොට සේනාව සමග ගෝර්යෝව වෙත පිටත් කර හැරියා ය
යාලු ගංගාව තරණයට උත්සාහ දරන විට ගොර්යෝ හමුදා විසින් මොංගෝලියානු හමුදා විනාශ කරන ලදී
මේ අතර, මොංගෝලියානු අගනුවර තුළ කිරුළහිමි කුමරුන්ගේ ආධාරකරුවන් සහ විරුද්ධවාදීන් අතර බල අරගල ඇති විය
විරුද්ධවාදී නායකයකු වූ බොලුද් තෙමූර් 1364දී අගනුවර අල්ලාගත්තේ ය
ආයුෂිරිදර සිය ආධාරකරුවකු වූ කෝකේ තෙමූර් වෙත පලාගිය ද, ඕලෙජි ඛුටුක් බිසව බොලුද් තෙමූර්ගේ සිරභාරයට පත් විය
ඊළඟ වර්ෂය තුළ, කෝකේ තෙමූර් විසින් බොලුද් තෙමූර්ව බලයෙන් පහකරන ලදී
නැවත වරක් ඇය සිය පුතු, ඛගාන් ලෙස පත්කිරීමට උත්සාහ දැරුවද එය නිෂ්ඵල විය
බයාන් ඛුටුඝ්ගේ මරණින් පසු, ඕලේජි ඛුටුක් බිසව ප්‍රධාන අධිරාජිනිය බවට පත් විය
1368දී චීනයේ මොංගෝලියානු පාලනය බිඳවැටීමත් සමග, ඇයට යිංචැං වෙත පලායාමට සිදු විය
1370දී තොඝෝන් තෙමූර් මියගිය අතර, ආයුෂිරදර සිහසුනට පත් විය
ගි අධිරාජිනිය අනතුරුව ගි (වැන්දඹු) මව් අධිරාජිනිය බවට පත් විය
නමුත් කෙටිකලකින්ම එය අහිමි විය
නිල ගෝර්යෝවේ ඉතිහාසය මගින් ගි පවුල "දේශද්‍රෝහීන්" ලැයිස්තුවට ඇතුලළත් කළ අතර, ඔවුනගේ දූෂණ සහ අහංකාරය හේතුවෙන් ඔවුනට නොයෙකුත් චෝදනා සඳහන් කෙරිණි
මීට අමතරව, 1368දී මිං රාජවංශය බලයට පැමිණි පසු ලියැවුණු යුවාන් රාජවංශයේ නිල ඉතිහාසය තුළ යුවාන්හි බිඳවැටීමට හේතු වූ ප්‍රධාන හේතුව ලෙස ගි බිසවගේ ක්‍රියාකලාපය සඳහන් කොට ඇත
සිය ජීවිත කාලය තුළ දී කොරියාවේ මෙන්ම චීනයේ ද දෝෂදර්ශනයට ලක් වූ චරිතයක් ලෙස ගි බිසවගේ චරිතය හැඳින්විය හැක
ජනප්‍රිය සංස්කෘතිය තුළ
කිම් හ්යේ-රි විසින් 2005 රූපවාහිනී කතාමාලාවක් වූ ෂින් දොන් තුළ ද,
හා ජි-වොන් විසින් 2013 රූපවාහිනී කතාමාලාවක් වූ එම්ප්‍රස් කි තුළ ඇගේ චරිතය නිරූපණය කොට ඇත
මූලාශ්‍ර

ආශ්‍රිත ග්‍රන්ථ
 

1315 උපත්
1370 මරණ
මොංගෝලියානු අධිරාජ්‍යයේ ස්ත්‍රීන්
යුවාන් රාජවංශයේ ජනයා
අධිරාජිනියන්
ගෝර්යෝ ජනතාව
14වන සියවසේ ස්‍ත්‍රීන්
කොරියානු ස්ත්‍රීන්
එම්ප්‍රස් කි (රූපවාහිනී කතාමාලාව)
හේජු චෝයි වංශයේ රාජකීය වංශවත් සුක් බිසව () (1670 දෙසැම්බර් 17 – 1718 අප්‍රේල් 9) යනු ජොසොන්හි සුක්ජොං රජුගේ උපබිසෝවරුන් අතරින් වඩාත් ප්‍රකටම උපබිසවකි
රාජකීය වංශවත් සුක් බිසව බවට පත් වන ඇය උපත ලැබූයේ 1670 ජොසොන්හි හ්යොන්ජොං රජුගේ එකොලොස්වන වර්ෂයේ එකොලොස් වන චන්ද්‍ර මාසයේ සය වන දිනයේ ය
ඇය චෝයි හ්යෝ-වොන් සහ නම්යංහි හොං ආර්යාවගේ (1639–1673) බාලම දියණියයි
1638–1672) ඇයට චෝයි දොං-හූ () නමින් වැඩිමහල් සොයුරකු වූ අතර, ඔහු සුන්හ්‍යුංහි අන් ආර්යාව සමග විවාහ විය
ඇයට සිටි එකම වැඩිමහල් සොයුරිය, සියෝ ජොන් () සමග විවාහ වූවා ය
චරිතාපදානය

වයස අවුරුදු 7දී ඇය මාලිගයට ඇතුළු වූවා ය
ඇය අයත් වූයේ ජොසොන් රාජවංශයේ පහත්ම පන්තිය වූ "චොන්මින්" සමාජ පන්තියටයි
නමුත් ඇය පළමුව රජුව දැන හඳුනාගත් අයුරු නොදනී
වඩාත් පිළිගැනෙන මතය නම්, ඇය "මුසුරිවරියක" ලෙස (උදාහරණ ලෙස මාලිගයේ දිය ගෙනයන්නියක්, මාලිගයේ වහල් සේවිකාවක් වැනි) ඉන්හ්යොන් අගබිසව(එකල අග බිසව) පිටුවහල් කොට ජෑං හුයි-බින් (ඔක්ජෝන්) උපබිසව අගබිසව තනතුරට පත්ව සිටි සමයේ මාලිගයේ සේවය කරන්නට ඇති බවයි. එක් රැයක, චෝයි සුක්-බින්(ඩොන් යී) ඉන්හ්යොන් අගබිසවගේ සුවය පතා යාඥා කරමින් සිටින විට, ජොසොන්හි සුක්ජොං රජු සංචාරක නිරතව සිට නැවත මාලිගයට පැමිණෙමින් සිටියේ ය
ඔහුට මෙය ඇසුණු අතර ඇගේ වදන්වලින් කම්පාවට පත් විය
යි මුන් ජොං (1656–1726) විසින් රචිත 수문록 ග්‍රන්ථයේ ජෑං හුයි-බින් බිසවට දඬුවම් පැමිණවීමට අදාළ සිදුවීම් විස්තර කොට ඇත
සුක්ජොං රජ සමයේ ජීවත් වූ මෙම රචකයා එය මෙලෙස සඳහන් කරයි
"එක් රැයක, රජුට [සුක්ජොං] නිදාගැනීමට නොහැකි විය
නින්ද ඔහු කරා ළඟානොවිණි
ඔහු පිටතට යාමට තීරණය කළේ ය
නැවත මාලිගයට පැමිණෙමින් සිටින අතරතුර, සේවක කුටි පසුකරන විට ඔහුට කුඩා කුටියක් දෙසින් ඉකිබිඳින හඬක් ඇසිණි
කුතුහලයෙන් යුතුව, ඔහු කාමරය තුළට එබී බැලී ය
එම පිරිසිදු පිළිවෙල කාමරය දැක ඔහු පුදුමයට පත් විය
එතැන භෝජන සංග්‍රහයක් ලෙස පූජාවක් සකස් කොට තිබූ අයුරු ඔහු දුටුවේ ය
අනතකුරුව ඔහු දුටුවේ තරුණ මාලිග මුසුරිවරියක් සිය නිල ඇඳුමෙන් යුතුව සිහිවටන මේසයක් ඉදිරිපස වැළපෙන අයුරු ය
මෙම අනුස්මරණ මේසය සකසා තිබුණේ හිටපු අගබිසව වූ ඉන්හ්යොන් වෙනුවෙනි
ඉන්හ්යොන් අගබිසව මේ වන විට බලයෙන් පහකොට තිබූ බැවින් රජු පුදුමයට පත් විය
මුසුරිවරිය සිහිවටන ඵලකයක් තබා තිබූයේ, බලයෙන් පහකළ ඉන්හ්යොන් අගබිසව රජු වෙනුවෙන් සිය දිවිය කැපකර තිබූ නිසාවෙනි
නමුත් ජෑං හුයි බින් අගබිසවගේ බලපෑම හේතුවෙන් කිසිවකු බලයෙන් පහකළ අගබිසව අනුස්මරණයට ඉදිරිපත් වූයේ නැත
තමන්ට ද, ඉන් දඬුවම් හිමිවේ යැයි ඔවුහු බිය වූහ
මෙවන් ව්‍යසනාකාරී වාතාවරණයක් යටතේ සිය ජීවිතය ගැන නොතකා, ඉන්හ්යොන් අගබිසවගේ යහපත පතා පූජාවක් පැවැත්වීමට යමකු ඉදිරිපත් වීමෙන් රජු විස්මයට පත් විය
ඔහු ඇයව ඇමතී ය
මුසුරිවරිය (පසුකලෙක චෝයි සුක් බින් බවට පත් වන) ඔහුගේ හඬ ඇසී හැරී බැලී ය
රජුව දැකීමෙන් ඇය තැතිගත්තා ය
ඔහුව හඳනාගත් ඇය ඔහුගේ දෙපාමුල වැටුණා ය
ඔහු ඇයට මේ පිළිබඳ පැහැදිළි කරන මෙන් පැවසී ය
වෙව්ලන හඬින් යුතුව මුසුරිවරිය පිළිතුරු දුන්නේ, "චොන් නා, මා ඉන්හ්යොන් අගබිසව, අගබිසවව සිටි සමයේ ඇය වෙනුවෙන් සේවය කළා
අද ඇගේ උපන් දිනයයි
මා ඇය යටතේ සෙවය කළ සමයේ ඉන්හ්යොන් අගබිසව මා වෙත දැක් වූ කරුණාව මා හට අමතක කළ නොහැකියි
එම නිසා මා පෞද්ගලික මට්ටමින් ඇය වෙනුවෙන් අනුස්මරණයක් සූදානම් කළා
කරුණාකර මට මරණ දඬුවම ලබා දුන මැනවි" ,මෙම කන්නලව්ව ඇසීමෙන් රජු පුදුමයට පත් විය
ඇගේ තත්ත්වයේ සිටින සෙස්සන් සිය ජීවිතය ආරක්ෂා කරගැනීමට මෙවන් අවදානමක් ගත්තේ නැත
නමුත් මෙම මුසුරිවරිය හිටපු අගබිසව වෙනුවෙන් මෙම මරණීය අවදානම ගත්තා ය
ගුණවත්, පැසසිය යුතු අයකු වූ ඇගේ හැසිරීමෙන් රජු සලිත විය
අනතුරුව ඔහු එම තරුණ මුසුරිවරිය සිය  මාලිගයට කැදවන ලදී
ඔහුගේ අනුකම්පාව ප්‍රේමයක් බවට පරිවර්තනය විය
ඔහු ඇය සමග කුලුපගව බොහෝ වේලාවන් ගතකළේ ය
කාලයත් සමග මෙම මුසුරිවරිය චෝයි සුක් බින් බිසව ලෙස ප්‍රකට විය"
රජුගේ ප්‍රසාදය දිනූ ඇය, සුක්ජොං රජුගේ දහනවවන වර්ෂයේ (1693) සිව්වන චන්ද්‍ර මාසයේ, ඇය සුක්ජොංගේ සුක්-වොන් නිල මට්ටමේ උපබිසවක් බවට පත් වූයේ කුමරකුට උපත ලබාදීමත් සමගයි
නමුත් එම කුමරු කුඩාකල මියගියේ ය
1694දී, සුක්ජොංගේ විසිවන වර්ෂයේ, ඇය විසින් යෝනිං කුමරුට උපත ලබාදීමත් සමග, ඇයව සුක්-උයි (රාජකීය වංශවත් බිසව, ශ්‍රේණිය 2) නිලමට්ටමට උසස් කරන ලදී
1695දී, ඇයව නැවත ග්වයි-ඉන් නිලයට උසස් කෙරිණි
1698දී ඇය තවත් කුමරකුට උපත දුන් නමුත් එම දරුවා උපතේදී මියගියේ ය
1699දී ඇයව බින් (රාජකීය වංශවත් බිසව ශ්‍රේණිය 1) නිලයට උසස් කොට , "පවිත්‍ර" යන අරුතැති සුක් (淑) නැමැති නාම විශේෂණය ලබා දෙන ලදී
චෝයි උපබිසව විවෘතව ඉන්හ්යොන් අගබිසවට සහාය පලකළ අතර, ඉතිහාසයේ කෲර ස්ත්‍රියක ලෙස සඳහන් වන ජෑං හුයි-බින් (ඔක්ජෝන්) බිසවට විරුද්ධව කටයුතු කළා ය
1693දී, රජු තුළ ජෑං හුයි-බින් සහ දක්ෂිණ පක්ෂය කෙරෙහි ඇති විශ්වාසය නැති වන්නට විය
1694දී සුක්ජොං රජු නැවත ඉන්හ්යොන් අගබිසව මාලිගයට කැඳ වූ අතර, ජෑං හුයි-බින්(ඔක්ජෝන) ව උපබිසෝ තනතුරට පහත හෙළී ය
1701දී, ඉන්හ්යොන් අගබිසව හඳනා නොගත් හේතුවක් නිසා මියගියා ය
ඇතැම් ඉතිහාසඥයන් පවසන්නේ ඇයට ඔක්ජෝන් විසින් වස දුන් බවයි. නමුත් මෙය තහවුරු වී නොමැත
එක් විස්තරයක් අනුව, ජෑං හුයි-බින් බිසව(ඔක්ජෝන්) සිය කුටිය තුළ කොරියානු යකැදුරුවරියක සමග ඉන්හ්යොන් අගබිසව මරණයට පත්කිරීමට හූනියමක් සිදු කරමින් සිටනු සුක්ජොං රජු දැක ඇත
ජොසොන් රාජවංශයේ වාර්ෂික වාර්තා පදනම් කරගත් අපැහැදිළි සටහනක් ආධාරයෙන් සිදුකළ තවත් අනුමානයක් අනුව, චෝයි සුක්-බින් විසින්, එම මායාකර්ම අගබිසවට හානි සිදුකිරීමට කළ ඒවා බව රජුට පවසා ඇති බවයි. අගබිසවගේ කැමැත්ත යන තේමාව යටතේ මෙය පහත පරිදි ලියා ඇත
"ඔයිගන් (外间) උද්ධෘතය--"සිය සුපුරුදු ලාලිත්‍යය සමගින් අගබිසවගේ (ඉන්හ්යොන්) ගුණ කියමින් (追慕), සහ වැළපෙමින් (痛哭) රජුගේ සිත දිනාගත නොහැකි වූ තැනැත්තිය වෙනුවෙන් ශෝකවූවා ය
ඇය රජුට සත්‍යය පිළිබඳ හෙළිකළා ය
" මෙමගින් පැවසෙන්නේ ඇය රජුට අගබිසවගේ අවසන් වචන පමණක් හෙළිකළ බවයි. නමුත් මාලිගාව තුළ ජෑං හුයි-බින් බිසව යකැදුරුවරයකු ලවා අගබිසවට ශාප කළ බවට කටකතා පැතිරගියේ ය
මින් චින්-වොන් අනුව, ඉන්හ්යොන් අගබිසව මෙම කටකතා පිළිබඳ දැනගෙන ඇත
1701 අනුවාර්ෂික වාර්තාවන්හි සඳහන් වන්නේ, මින් චින්-වොන් සහ මින් චින්-හු විසින් සුක්ජොං රජුට ජෑං හුයි-බින්ගේ මායාකර්මය පිළිබඳ දැනුවත් කරමින් එය ඉන්හ්යොන් අගබිසව සිය මරණයට පෙර තමන්ගෙන් සිදුකළ ඉල්ලීම බව පැවසූහ
කෙසේනමුත්, රජු මේ පිළිබඳ දැනගත් අයුරු නොසලකා, කටකතා පසුපස ඇති සත්‍ය සොයාබැලී ය
එහිදී ජෑං හුයි-බින්බි(ඔක්ජෝන්) සිය මාලිගය තුළ යකැදුරු පුදසුනක් ඉදිකළ බවටත්, එතැනින් ඉන්හ්යොන්ගේ නම සඳහන් කළ බෝනික්කන් හමුවූ බවත් සඳහන් වේ
පසුව, ඇගේ පාලිකාවන් හෙළිකළේ ඇය තමන්ට දිනකට තුන්වර බැගින් ඉන්හ්යොන් අගබිසවගේ රුවකට ඊතල පහර දෙන ලෙස නියෝග කළ බවයි. එසේම ඔවුන් විසින් අගබිසවගේ මාලිගයේ උද්‍යානය තුළ මියගිය සතුන් වැළලීම ද සිදුකොට ඇත
ඇයට සමාව දෙන මෙන් දක්ෂිණ පක්ෂයෙන් නොයෙකුත් අභියාචනා ඉදිරිපත් වූවද, ඇගේ හැසිරීම පවිටු බව සුක්ජොං රජුට හැඟී ගියේ ය
1701දී, ජෑං හුයි-බින් සහ එයට දායක් වූ සියලු දෙනා වස දී මරණයට පත්කිරීමට රජු විසින් නියෝග කරන ලදී
ඇගේ දඬුවමින් පසු සුක්ජොං රජු "බින්" තනතුරේ කිසිදු උපබිසවකට අගබිසව බවට පත් විය නොහැකි ලෙස වාරණ නියෝගයක් පැනවී ය
අගබිසව තනතුරට ඊළඟ සුදුසුකම් ඇත්තිය චෝයි සුක්-බින්(ඩොන් යී) බවට අසත්‍ය මතයක් පැතිර ඇති අතර එය පදනම් විරහිත මතයකි
අගබිසව වීමට ඊළඟ සුදුසු තැනැත්තිය වූයේ කිම් වංශයේ රාජකීය වංශවත් යොං උපබිසව (영빈 김씨) යි
මීට අමතරව, වෙනත් උපබිසවක් වූ යැංබැන් පාන්තිකයකුගේ දියණියක වූ මිර්යැං පාක් වංශයේ රාජකීය වංශවත් මියොං උපබිසව (명빈 박씨) ද, 1699දී කුමරකුට උපත දුන් නිසා ඇය කිම් වංශයේ රාජකීය වංශවත් යොං උපබිසවට පසු, අගබිසව තනතුරට සුදුසුකම් ඇත්තිය ලෙස සැලකෙයි
කොන්ෆියුසියානු සමාජ ක්‍රමය තුළ මුසුරිවරියක ලෙස චෝයි සුක්-බින් උපබිසවගේ පහත් සමාජ තත්ත්වය ඇයට අගබිසව ලෙස සුදුසුකම් ලැබීමට බාධාවක් විය
අපට මෙම කරුණ, සිය මෑණියන්ගේ පහත් සමාජ තත්ත්වය නිසා යොංජෝ රජුට (ඩොන් යී ගෙ ප්ත් යොනින් කුමරු) මුල්කාලයේ නොයෙකුත් තර්ජන එල්ල වීමෙන් වටහාගත හැක
පසුව ඔහුගේ රාජ්‍ය පාලනය ස්ථාපිත කෙරුණ ද, මෙය සිය මවගේ වහල් සමාජ තත්ත්වය හේතුවෙන් සිදු වන්නට ඇතැයි ඔහු වටහාගෙන ඇත
ඇගේ එකම ජීවත් වූ පුත්‍රයා වූ යෝනිං කුමරු (යි ගුම්න්, පසුව ජොසොන්හි යොංජෝ ලෙස රජ වූ) කුඩා කල සිටම ආශ්චර්යමත් පුද්ගලයකු වූ අතර, ඔහු ජොසොන් රාජවංශයේ ශ්‍රේෂ්ඨතම රජුන් අතරින් අයකු ලෙස සැලකෙයි
සුක්ජොං රජු සහ චෝයි(ඩොන් යි) උපබිසව සිය පුත්‍රයා පිළිබඳ බෙහෙවින් ආඩම්බර වූ අතර, ඔහු වෙනුවෙන් බොහෝ වියදම් කළහ
නමුත් යොංජෝ පහත් කුලයක උපබිසවකට දාව උපන් නිසාත්, සෙසු සියලු නිලධාරීන් වංශවත් නිවෙස්වල ඉපිද, වංශවත් ස්ත්‍රීන් සමග විවාහව සිටි නිසාත්, ඔවුහු කුමරු සහ ඔහුගේ මව(ඩොන්‍ යී) දෙස බැලූයේ අවඥා සහගත අයුරිනි
ඔවුන් සුක්ජොං රජුව, අරපිරිමැස්ම සහ විනීතබව කෙරෙහි දැනුවත් කළ ද, රජු ඔවුන්ව නොසලකා හැරියේ ය
1704දී රජු යෝනින් කුමරුගේ විවාහ මංගල්‍යය උත්කර්ෂවත් අයුරින් බොහෝ වියදම් දරා පැවැත් වී ය
නමුත් රජු කුමරු කෙරෙහි දක්වන අසීමිත ආදරය පිළිබඳ අමාත්‍යවරු රජුට චෝදනා කළහ
එම වර්ෂයේම පසුකලෙක, සුක්ජොං රජු චෝයි සුක්-බින්(දොන් යී) උපබිසවට සිය ශිශිර මාලිගය වූ ඉහ්යොන් මාලිගය (සුක්ජොං රජු සිය තරුණ විය ගත කළ මාලිගය) ත්‍යාගකළේ ය
වැඩිවියට පත් යොංජෝ රජු සිය මව පිළිබඳ බෙහෙවින් සවේදී වූ අතර, සිය සැබෑ මෑණියන් වූ චෝයි සුක්-බින් බිසව කෙරෙහි ඔහු තුළ පැවතියේ දැඩි ගෞරවයකි
ඔහු ඇයට නොයෙකුත් කවි ලිවී ය
ඉන් එකක මෙලෙස සඳහන් වේ, "මාගේ පියා මා ඉපද වී ය, මගේ මව මා වැදුවා ය, පෝෂණය කළා ය, මා මෙහෙයවූවා ය, මා ඉහළට ගෙනගියා ය, මා දැඩිකළා ය, මා දෙස නෙත් යොමා සිටියා ය, හැමවිටම මට උපකාර කළා ය
ඔවුන්ගේ යහ ගුණ මා ප්‍රදානය කරන්නෙමි"
රාජසභාව තුළ යොංජෝ සිය මෑණියන් වූ චෝයි සුක්-බින් බිසව රාජ්‍ය මෑණියන්(මව් බිසව) ලෙස නම් කිරීමට උත්සාහ ගත්තේ ය
ඇය රජකුගේ මව වුවත් ඇයට මව් බිසව තනතුර දැරිමට නොහැක
පෙර රජුගේ අග බිසවට පමනක් පසු රජුගෙ මව් බිසො තනතුර දැරිය හැක
එනිසා ඇයව යොන්ජෝ රජුගේ පෞද්ගලික මව" ලෙස පමනක් සැලකිනි
නමුත් එය වෙනස් කිරීමට යොංජෝට අවශ්‍ය වූ අතර, ඇයව සිය "මව් බිසව" ලෙස පත්කිරීමට අවශ්‍ය වුවත්, නිලධාරීන් එයට විරුද්ධ වූයේ අමාත්‍යවරුනට ඇයට ගරුකිරීමට සිදු වන නිසා ය
නමුත් රජුට සිය රාජකීය උත්සවවල කොටසක් ලෙස සිය මවගේ සොහොන බැහැ දැකීමට ඇයි අයිතියට ඔවුහු ගරුකළහ
මෙම තත්ත්වය පිළිබඳ ඔහුගේ සිතිවිලි අන්තර්ගත රසවත් වාර්තා දෙනන් පවතී
1739දී, චෝයි සුක්-බින් බිසවගේ සොහොන නැරඹීමට නියම කරගත් දිනයට පෙර දිනයේ, චාරිත්‍ර කමිටුව ඇඳ තිබූ සිතුවම් පිළිබඳ නොසතුටට පත් රජු එයට වගකිව යුතු නිලධාරීන් දෙනෙකුට දෝෂාරෝපණය කර ඇත
මේ පිළිබඳ සිලොක් (අනුවාර්ෂික වාර්තාවේ) සඳහන් වන්නේ, "රජු ගෞරවණීයව සිය පෞද්ගලික මෑණියන්ට [චෝයි සුක්-බින්] සැලකී ය
නමුත් සිය ආශාව ඉටු කිරීමට සිය නිලධාරීන් අකමැති බවට ඔහු සැකකළේ ය
සෑම අවස්ථාවක දී ම, නොයෙකුත් හැලහැප්පීම් සිදු වූ අතර, ඒ අවස්ථා රාජ උදහසට ලක් විය
"වෙනත් අවස්ථාවක, රජු ඇගේ සොහොන දැකීමට මාලිගයට පිටත් යෙමින් පැවතිණි
දෝලාවට නැගීමට නියමිතව පැවති අවස්ථාවේ ඔහු යුධ කටයුතු අමාත්‍යවරයා වූ කිම් සොංගුං කැඳවී ය
ඉකිබිඳිමින් ඔහු පැවසූයේ, "1737 සිට, මම මාගේ මවට ආචාර දැක්වීමට පැමිණි පළමු අවස්ථාව මෙයයි
පසුගිය වසරවල, මගේ හද ශෝකයෙන් පිරී තිබිණි
දරුවන් ඇද වැටෙන විට, ඔවුන් ඉබේම සිය මවට හඬනගයි
එය මිනිස් ස්වභාවයයි
නිමිති කී අවස්ථාවේ, කිසිදු අයෙකු මහපොළොවට සත්කාර නොකරන්නේ නම්, එහි කෙසේද දිව්‍යත්වයක් ඇත්තේ
එලෙසම මා විසින් මාගේ මෑනියන් මව් බිසෝ තනතුරට පත් කිරීමට නියෝග දී ඇත
නමුත්, එය භාර කාර්යාංශ එය නොසලකා හැර තිබේ
ඇත්ත වශයෙන්ම, පාලකයකුට සිය පෞද්ගලික අවශ්‍යතා සලකා බැලීමට අවසර නැහැ
නමුත් සිය නිලධාරීන් අතර විශ්වාසය තබාගත නොහැකි වීම වරදකි
ප්‍රභූ විද්වතුන් අදවන විට දැඩි-සිත් ඇති අය බවට පත්ව ඇත
මේ ප්‍රභූ විද්වතුන්ට ද දෙමව්පියන් සටිනවා
ඔවුන් දෙව්ලොවෙන් බට අය හෝ පොළොවෙන් පැනනැගුණු අය නොවෙයි
"  අවසානයේ ඔහු තම අරමුණ ඉටු කරගත් අතර, චෝයි සුක්-බින් උපබිසව ඔහුගේ රාජ්‍ය මාතාව ( මව් බිසව) ලෙස නම්කරන ලදී
1699-1702 අතර කාලයේ, හ්වෙයොම්සා විහාරයේ ගඛ්වංජොන් දාන ශාලාවේ ප්‍රධාන දානපතිනිය ලෙස චෝයි වංශයේ රාජකීය වංශවත් සුක්-බින්(දොන් යී) උප බිසව කටයුතු කොට ඇත
1703දී, ඉන්වොන් අගබිසව (පසු අග බිස්ව) විසින් යෝනින් (යී ගුම්න්) කුමරුන්ව හදාවඩා ගනු ලැබූ අතර, ඇගේ ප්‍රියතම පුතු වූ ඔහුට ඇය සිය පුතකුට මෙන් සලකා ඇත
1704දී, ජොසොන්හි වාර්ෂික වාර්තාවන් අනුව යෝනින් කුමරුගේ(යි ගුම්න්) විවාහ මංගල්‍යයට රජු විශාල මුදලක් වියදම් කොට ඇත
විවාහ මංගල්‍යයේ වියදම පිළිබඳ වංශවත්හු පැමිණිලි කරන්නට වූහ
(ඔහු උපබිසවකගේ පුතකු සහ කිරුළහිමි කුමරුන් නොවීම නිසා)
 
1704දී, ජොසොන් රාජවංශයේ වාර්ෂික වාර්තා පවසන්නේ සුක්ජොං විසින් චෝයි සුක්-බින් (දොන් යී) උපබිසවට ඉන්හ්යොන් මාලිගය ප්‍රදානය කළ බවත්, අනතුරුව ඇය 1711දී සිය පුතුගේ විවාහය වෙනුවෙන්, පුතුට එය ප්‍රදානය කළ බවයි. එය සෝල් නුවර පිහිටි විශාල, ඉඩකඩ සහිත මාලිගයක් වූ බව පැවසේ
1711දී, ඉන්වොන් අගබිසවට වසූරිය වැළඳුණු අවස්ථාවේ, චෝයි උපබිසව පාලිකාවට මාලිගයෙන් පිටතට ගොස් අගබිසව සුවපත් කළ හැකි අයකු සාමාන්‍ය ජනයා අතුරින් සොයාගෙන එන ලෙස නියෝගකළා ය
අවසානයේ ඇය සුවපත් විය
1716දී, රෝගී වීම හේතුවෙන් චෝයි සුක්-බින් බිසව මාලිගයෙන් පිටතට රැගෙන යන ලදී
එම වර්ෂයේම පසු කලෙක සුක්ජොංට ලිපියක් යවමින් යෝනින්(යි ගුම්න්) කුමරු සිය මෑණියන්ගේ සෞඛ්‍ය තත්ත්වය අසාධ්‍ය බවත්, ඇයට වෛද්‍ය ආධාර එවන ලෙසත් ඉල්ලා සිටියේ ය
1717දී, සුක්ජොං දේශපාලනයෙන් විශ්‍රාම ගත් අතර, සිය පුතු වූ කිරුළහිමි කුමරුට රජයේ බොහෝ කටයුතු පාලනයට පවරා චොයි සුක් බින් (දොන් යී) බිසව සමග ජීවත් වීමට ගියේය
1718දී, 49 වියැති රාජකීය වංශවත් චෝයි සුක්-බින් බිසවගේ අභාවය ඉන්හ්යොන් මාලිගයේදී සිදු විය
එම වර්ෂයේදී ම, සුක්ජොං රජු කිරුළහිමි ග්යොංජොං (ඔක්ජෝන් බිසවගෙ පුත්) කුමරුන්ව සිහසුනට පත්කළේ ය
ඇගේ සිහිවටන ඵලකයෙහි (මෙය සොර්යොංවොන්හි ඇගේ රාජකීය සොහොන්ගැබේ ඇත), ඇගේ චරිතය පිළිබඳ විස්තරයෙහි මෙලෙස සඳහන් වේ
"ඇගේ චරිතය සහ ඇගේ තත්ත්වය අනභිබවනීයයි
ඇය ජනයාව අංශු මාත්‍රයකුදු සැකකළේ නැත
ගෞරවනීය තැනැත්තියක වූ ඇය, නිරතුරුවම ඉන්හ්යොන් අගබිසව සමීපයේත්, අනතුරුව ඉන්වොන් අගබිසව සමීපයේත් රැඳීසිටියා ය
ඇගේ ප්‍රඥාව සහ බුද්ධිය සෙස්සන් ඇතර ඇයව බැබලවී ය
ඇය සිය යුතුකම් සහ වගකීම් මැනවින් ඉටුකළා ය
ඇය කිසිදින මාලිගයේ ආරවුල්වලට මැදිනොවූවා ය
ඇය සිය දිවිය සාමයෙන් සහ සමාදානයෙන් ගතකළා ය
" ඇයව පාජු ප්‍රදේශයේ සොර්යොංවොන්හි (昭寧園) භූමදානය කරන ලදී
මෙම ස්ථානය ඓතිහාසික ස්ථානය අංක
358 (ලිපිනය
267 යොංජං-රි, ග්වංතන්-ම්යොන්, පාජු, ග්යොංගි පළාත) ලෙස නම්කොට ඇත
1720දී සුක්ජොං රජු මියගිය අතර, ඔහු මියයාමට පෙර, යි යි-යොන් කුමරුට, යෝනින් (යි ගුම්න්) කුමරුන්ව ග්යොංජොං රජුගේ (ඔක්ජෝන් පුත්) ගේ කිරුල හිමි කුමරු ලෙස පත්කරන මෙන් පවසා තිබිණි
ඇගේ පුතු රාජ්‍යත්වයට පැමිණි පසු, යොංජෝ රජු ඇගේ සොහොන්ගැබ අසල ශෝක වීම සඳහා ජෙසිලයක් ස්ථාපනය කළේ ය
ඇගේ සොහොන වටා සිව්කොනේ ඵලක ගෘහ සතරක් ඉදි කිරීමට අමතරව, ඔහු සොහොන්ගලක් ද ඉදිකළේ ය
එහි අන්තර්ගතය ඔහු විසින් ලියවන ලද්දකි
ඇගේ සමරු ඵලකය පසුව යුක්සංම්යෝ ("පූජාසනය") ලෙස හැඳින්වුණු සක්බින්ම්යෝ සහ චිල්ගුං (ඓතිහාසික ස්ථානය අංක
149) පෙදෙසෙහි නිදන්කොට ඇත
එහි අගබිසවගේ තත්ත්වයට එළැඹිය නොහැකි වූ, රජවරුන්ට උපත දුන් තවත් රාජකීය උපබිසෝවරුන් හත් දෙනකුගේ සමරු ඵලක තැන්පත් කොට ඇත
චෝයි දොන් යි උපබිසවට ඇගේ මරණින් පසු, "හ්වාග්යොං ආර්යාව, චෝයි වංශයේ රාජකීය වංශවත් සුක් බිසව" () යන මරණාපර නාමය ලබා දිණි
එසේම ඇයව 1753දී, හ්වා-ග්යොං ("සුමිහිරි ප්‍රණාමය") සහ  නැවත හ්වි-දොක් ("උතුම් සද්ගුණය") සහ අන්-සුන් ("ශාන්ත පාරිශුද්ධය") වන මරණාපර නාමයන්ට ඔසවා තබන ලදී
පවුල

පූර්වජයින්
මී-මී-මුත්තණුවන්
චෝයි ඉයොක්-ජි ()
මී-මුත්තණුවන්
චෝයි මල්-ජොං ()
පීතෘ පාර්ශ්වීය මුත්තණුවන්
චෝයි තේ-ඉල් ()
පීතෘ පාර්ශ්වීය මිත්තණිය
ප්යොංගං ජං වංශයේ ජං මැතිණිය ()
මාතෘ පාර්ශ්වීය මුත්තණුවන්
හොං ග්යේ-නම් ()
මාතෘ පාර්ශ්වීය මිත්තණිය
කිම් මැතිණිය ()
පියා
චෝයි හ්යෝ-වොන් () (1638–1672)
මව
නම්යං හොං වංශයේ හොං මැතිණිය ()
සොහොයුරා
චෝයි දොංජු

දරුවන්
රාජකීය වංශවත් සුක් බිසව, සුක්ජොං රජුට දාව පුතුන් තිදෙනකු බිහි කළා ය
යොංසු කුමරු (1693), කුඩා කල මියගියේ ය
යෝනින් කුමරු (1694–1776), පසුකලෙක යොංජෝ රජු බවට පත් විය
නම් නොලද පුත්‍රයෙක් (1698), කුඩා කල මියගියේ ය
ජනප්‍රිය සංස්කෘතිය තුළ
 ලී මි-යොං විසින්, 1981 MBC රූපවාහිනී කතාමාලාවක් වූ විමෙන් ඔෆ් හිස්ට්‍රි
ජෑං හුයි-බින්
ක්යොන් මි-රි විසින්, 1988 MBC රූපවාහිනී කතාමාලාවක් වූ 500 ඉයර්ස් ඔෆ් ජොසොන්
ක්වීන් ඉන්හ්යොන්
නම් ජූ-හී විසින්, 1995 SBS රූපවාහිනී කතාමාලාවක් වූ ජෑං හුයි-බින්
පාක් යේ-ජින් විසින්, 2002 KBS2 රූපවාහිනී කතාමාලාවක් වූ රෝයල් ස්ටෝරි
හන් හ්‍යෝ-ජූ විසින්, 2010 MBC රූපවාහිනී කතාමාලාවක් වූ දොං යි
හන් ස්‍යුං-යොන් විසින්, 2013 SBS රූපවාහිනී කතාමාලාවක් වූ ජෑං ඔක්-ජොං, ලිවිං බයි ලව්
යූන් ජින්-සියෝ විසින්, 2016 SBS රූපවාහිනී කතාමාලාවක් වූ ජැක්ජොට්
මූලාශ්‍ර 

ජොසොන් රාජවංශයේ ජනයා
17වන සියවසේ කොරියානු ජනයා
1670 උපත්
1718 මරණ
හේජු චෝයි වංශය
සොං වංශයේ රාජකීය වංශවත් උයි බිසව (1753 ජූලි 8 – 1786 සැප්තැම්බර් 14) යනු ජොංජෝ රජුගේ උපබිසවකි
චරිතාපදානය
අනාගතයේ දී රාජකීය වංශවත් බිසවක් බවට පත් වන උයි උපබිසව උපත ලැබූයේ 1753 ජූලි 8 වනදායි
ඇගේ නාමය දොග්-ඉම් (덕임) විය
ඇය සොං යුන්-උ සහ ඉම් මැතිණියගේ දියණිය විය
සැබවින්ම සොං යුන්-උ යනු, හ්යේග්යොං ආර්යාවගේ පියාණන් වූ හොං බොං-හන්ගේ වහලෙකි
1762දී, දස වියැති සොං දැරිය රාජ මාලිගයට ඇතුළත්ව මාලිග සේවිකාවක් ලෙස පුහුණුව ලැබුවා ය
අනතුරුව ඇය ජොංජෝ රජුගේ මව වූ හ්යේග්යොං බිසවගේ පෞද්ගලික සේවිකාවක් බවට පත් වූවා ය
1767දී, ජොංජෝ රජු සොංහට විවාහ යෝජනාවක් කළේ ය
නමුත් ඇය එය ප්‍රතික්ෂේප කළා ය
1773දී, ඇය ජොංජෝගේ නැගණියන් වූ චොං යොන් සහ චොං සොන් සමග එක්ව කොරියානු නවකථාවක් වූ 《ග්වග්ජංග්යංමුන්රොග්》(곽장양문록) පිටපත් කළා ය
1782දී, ජොංජෝ රජු සොං ආර්යාවට නැවත විවාහ වරක් විවාහ යෝජනාවක් ගෙනආවේ ය
නමුත් ඇය එවරද එය ප්‍රතික්ෂේප කළා ය
එම නිසා ඔහු ඇගේ සේවකයන්ට දඬුවම් කළ අතර, අනතුරුව ඔවුහු විවාහ වූහ
ජොංජෝ රජු සොංව සං-උයි (상의) තනතුරට පත්කළේ ය
යි හ්යෑං කුමරුට (리 향) උපත ලබාදීමෙන් පසු 1782 සැප්තැම්බර් 7වන දින, සොං ආර්යාව 2වන නිලමට්ටමේ උපබිසෝ තනතුරක් වූ "සෝ-යොං" (소용, 昭容) තනතුරට ඔසවා තබන ලදී
1782 නොවැම්බර් මස, හ්යෑං කුමරුන්ට අනුප්‍රාප්තික මුන්හ්යෝ කුමරු යන නාමය ලබා දුන් අතර, සොං බිසව "බින්" (빈, 嬪) තනතුර‍ට ඔසවා තබා ඇගේ නාමයට "යෝග්‍ය/සුදුසු" යන අරුතැති "උයි" නැමැති උපසර්ගය එකතු කරන ලදී
1784 මාර්තු 20දින සොං බිසව නම් නොලද කුමරියකට උපත දුන් නමුත්, දැරිය උපතින් පසු මියගියා ය
1784 ජූලි 2, අනුප්‍රාප්තික මුන්හ්යෝ කුමරුන්, ජොසොන්හි කිරුළහිමි කුමරු ලෙස නම්කරන ලදී
1786 මැයි 11 දින, සිව් වියැති කිරුළහිමි මුන්හ්යෝ කුමරු මියගියේ ය
සිය පුතුගේ මරණින් මාස හතරකට පසු, සිය තෙවන ගර්භනී අවධියේ දසවන මාසයේ දී සොං බිසව ද මියගියා ය
නූපන් දරුවාද ඇය සමග ජීවිතක්ෂයට පත් විය
ජොංජෝ රජු විසින් ඇගේ සමරු පාඨය ලියන ලදී
සොං ආර්යාවගේ දේහය, ඇගේ පුතණුවන් වූ කිරුළහිමි මුන්හ්යෝ කුමරුගේ දේහය සමග ‍සොසම්න්‍යුංහි හ්යෝචංවොන් ප්‍රදේශයේ භූමදානය කරන ලදී
සැබවින්ම ඇගේ සොහොන පිහිටා තිබුණේ සෝල්හි යොං-සන් (හ්යෝ-චං පාක් 孝昌公園) ප්‍රදේශයේ ය
නමුත්, 1944 ජපන් ඈඳාගැනීමේ යුගයේ දී ජපන් රජය විසින් එය රැගෙන යන ලදී
දරුවන්
කිරුළහිමි මුන්හ්යෝ කුමරු (යි හ්යෑං, 리 향) – 1786දී, එනම් වයස 5දී මියගියේ ය
නම් නොලද කුමරියක් - 1784, උපතින් පසු මියගියා ය
නූපන් දරුවෙක් - සොං ආර්යාවගේ මරණයත් සමග ඇගේ දස වන ගැබ් මාසයේ ගර්භාෂය තුළ මරණයට පත් විය
ජනප්‍රිය සංස්කෘතිය තුළ
හන් ජි-මින් විසින්, යි සන් රූපවාහිනී කතාමාලාව තුළ ඇගේ චරිතය නිරූපණය කරයි
මූලාශ්‍ර 

ජොසොන් රාජවංශයේ පුද්ගලයන්
17වන සියවසේ කොරියානු ජනයා
කොරියානු රාජකීය බිසෝවරු
1753 උපත්
1786 උපත්
ජොසොන් රාජවංශ අන්තඃපුරය
මැකූන්-රයිෂවර් රෝමානුකරණය  යනු වඩාත් පුළුල්ව භාවිතා වන කොරියානු භාෂා රෝමානුකරණ පද්ධති දෙක අතරින් එකකි
(අනෙක් රෝමානුකරණය වන්නේ ප්‍රතිශෝධිත රෝමානුකෘත කොරියානු භාෂාව යි) මෙම (වැඩිදියුණු කළ) මැකූන්-රයිෂවර් ක්‍රමය 2000දී දකුණු කොරියාවේ නිල රෝමානුකරණ පද්ධතිය ලෙස ප්‍රකාශ කරන ලදී
මැකූන්-රයිෂවර් පද්ධතියේ වෙනත් ප්‍රභේදයක් උතුරු කොරියාව සිය නිල පද්ධතිය ලෙස භාවිතා කරනු ලබයි
මෙම පද්ධතිය නිර්මාණය කරන ලද්දේ 1937දී ජෝර්ජ් එම්. මැකූන් සහ එඩ්වින් ඕ. රයිෂවර් විසිනි
මෙමගින් කොරියානු හංගුල් අක්ෂර පරිවර්තනයට උත්සාහ නොගැණුනු අතර, එමගින් ශබ්දමය උච්චාරණය නිරූපණයට උත්සාහ ගැනිණි
කොරියාවෙන් පිටත මැකූන්-රයිෂවර් පද්ධතිය බහුලය භාවිතා කෙරේ
1984 සිට 2000 දක්වා දකුණු කොරියාව තුළ මෙහි ප්‍රභේදයක් නිල රෝමානුකරණ පද්ධතිය ලෙස භාවිතා කෙරිණි
මීට අමතරව යේල් රෝමානුකරණ පද්ධතිය නම් වූ තෙවන පද්ධතියක් ද ඇති අතර, එය භාවිතා වන්නේ ශාස්ත්‍රාලීය සාහිත්‍යමය කටයුතුවලදී පමණි
20වන සියවසේ මුල්කාලයේ කොරියාව කෙරෙහි වූ රුසියානු ලැදියාව හේතුවෙන්, සිරිලික් වර්ණමාලාව තුළ කොරියානු නිරූපණයට ගත් උත්සාහයක් ලෙස කොන්ට්සෙවිච් පද්ධතිය බිහි විය
ලක්ෂණ සහ විවේචන 
කොපවතී
නමුත් කොරියානු භාෂාවේ ශබ්දවිද්‍යාත්මකව ඝෝෂ සහ අඝෝෂ ව්‍යඤ්ජනාක්ෂර අතර වෙනසක් නොපැවතුණද, ශබ්දක්‍රමෝපායානුකූලව එහි වෙනසක් පවතී
p', k', සහ t' වැනි මහාප්‍රාණාක්ෂර උඩු කොමාව යෙදීම මගින් සිථිලාක්ෂරවලින් වෙන් වේ
ඒවා ඇතැම්විට මාත්‍රා වෙන්කෙරෙන සලකුණු ලෙස තේරුම්ගනු ලබයි
(උදාහරණ ලෙස 뒤차기 → twich'agi, යන්න twi, ch'a සහ gi යන මාත්‍රාවන්ගෙන් සමන්විත ය) උඩු කොමාව ඇතැම්විට පිටපත්කිරීමේ දී ㅇㅇ (ng)ට ප්‍රතිවිරුද්ධව ㄴㄱ (n'g) නිරූපණයට භාවිතා වේ
잔금 → chan'gŭm සහ
장음 → changŭm)